АнаIэ зытырагъэтыщтхэр рахъухьагъ АнаIэ зытырагъэтыщтхэр рахъухьагъ » Адыги.RU - Новости Адыгеи, история, культура и традиции адыгов (черкесов)\nАдыги - Новости Адыгеи, история, культура и традиции » Новости » Политика » АнаIэ зытырагъэтыщтхэр рахъухьагъ АнаIэ зытырагъэтыщтхэр рахъухьагъ\nСоциальнэ-экономикэ Iофыгъоу къэуцухэрэр, псэупIэхэм язэтегъэпсыхьан, хэкIым иугъоин ыкIи идэщын, нэмыкI лъэныкъоу зыдэлэжьэнхэ фаехэр зыщагъэнэфэгъэхэ IофшIэгъу зэхэсыгъоу АР-м иминистрэхэм я Кабинет тыгъуасэ иIагъэр Адыгэ Республикэм и ЛIышъхьэу КъумпIыл Мурат зэрищагъ. Социальнэ-экономикэ Iофыгъоу къэуцухэрэр, псэупIэхэм язэтегъэпсыхьан, хэкIым иугъоин ыкIи идэщын, нэмыкI лъэныкъоу зыдэлэжьэнхэ фаехэр зыщагъэнэфэгъэхэ IофшIэгъу зэхэсыгъоу АР-м иминистрэхэм я Кабинет тыгъуасэ иIагъэр Адыгэ Республикэм и ЛIышъхьэу КъумпIыл Мурат зэрищагъ.\nСоциальнэ-экономикэ Iофыгъоу къэуцухэрэр, псэупIэхэм язэтегъэпсыхьан, хэкIым иугъоин ыкIи идэщын, нэмыкI лъэныкъоу зыдэлэжьэнхэ фаехэр зыщагъэнэфэгъэхэ IофшIэгъу зэхэсыгъоу АР-м иминистрэхэм я Кабинет тыгъуасэ иIагъэр Адыгэ Республикэм и ЛIышъхьэу КъумпIыл Мурат зэрищагъ.\nСоциальнэ-экономикэ IофшIэгъэ шъхьаIэхэм къатегущыIэзэ, АР-м и Премьер-министрэу Александр Наролиным къыхигъэщыгъ блэкIыгъэ илъэсым зэфэхьысыжь дэгъухэр зэрашIыгъэхэр. 2018-рэ илъэсым промышленнэ къыдэгъэкIыным ииндекс проценти 104,1-м нэсыгъ. КъыдэгъэкIыжьыным зэрэхэхъуагъэм ар елъытыгъ. 2018-рэ илъэсым имэзибгъу капитал шъхьаIэм инвестициеу халъхьагъэр миллиард 13,3-рэ мэхъу.\nЛъэпкъ проектхэм ягъэцэкIэн, федеральнэ программэхэм ахэлэжьэнхэр зэхэсыгъом зыщытегущыIэгъэхэ лъэныкъохэм ащыщых. КъумпIыл Мурат къызэрэхигъэщыгъэмкIэ, федеральнэ гупчэм игъом зэзэгъыныгъэхэм адыкIэтхэнхэм анаIэ тырагъэ-тын фае.\n— Къэралыгъо программэхэм, лъэпкъ проектхэм алъэныкъокIэ федеральнэ бюджетыр зэрифэшъуашэу дгъэфедэн фае, — къыIуагъ КъумпIыл Мурат. — Ащ пае «гъогу картэхэм» икъу фэдизэу тадэлэжьэн, Адыгеир зызэхащагъэр илъэси 100 зэрэхъурэм фэгъэхьыгъэ Iофтхьабзэхэр редгъэкIокIынхэ фае.\nАР-м и Премьер-министрэ къызэриIуагъэмкIэ, федеральнэ гупчэм зэзэгъыныгъэ 50 дашIынэу агъэнафэ, мэзаем и 15-м нэс IофшIэнхэр аухыщтых. Къалэм игъэдэхэн, муниципалитетхэм ягъогухэм ягъэцэкIэжьын, псэупIэхэр зытырашIыхьащт чIыгухэр къаратынхэм джащ фэдэу зэхэсыгъом щатегущыIагъэх.\nПэтхъу-Iутхъум ыкIи гриппым иIофыгъо зэхэсыгъом къыщаIэтыгъ. АР-м псауныгъэр къэухъумэгъэнымкIэ иминистрэу Мэрэтыкъо Рустем къызэриIуагъэмкIэ, узыр къызэутэкIырэмэ япчъагъэ джырэ уахътэ къыхахъо нахь мышIэми, гурыт шапхъэхэм аблэкIыгъэп. Непэрэ мафэм ехъулIэу республикэм пэшIорыгъэшъ Iофтхьабзэхэр щызэхащэх. Вакцинэр зэрифэшъуашэу Адыгеим щыпсэухэрэм зэрахалъхьагъэр министрэм къыхигъэщыгъ, ау пстэури зыфэсакъыжьынхэу къяджагъ.\nНахь пыут ашIыгъ\nРайонхэм ащыпсэухэрэм хэкIым идэщын ыпкIэу лъатыщтым зэхъокIыныгъэхэр зэрэфэхъущтхэми зэхэсыгъом щытегущыIагъэх.\n— ХэкIым икъэугъоин ыкIи идэщын зэрифэшъуашэу тыдэлэжьагъ, шIыкIакIэм къэмыуцоу Iоф ешIэ. УФ-м и Правительствэ уплъэкIунэу ышIыгъэм къызэригъэлъагъорэмкIэ, системакIэр зэрифэшъуашэу зыгъэфедэнэу езыгъэжьэгъэ шъолъырхэм Адыгеир ащыщ. Анахьэу тынаIэ зытедгъэтырэр шъолъыр операторым дэгъоу иIофшIэн зэхищэныр, уасэр нахь макIэ зэрэтшIыщтым тыдэлэжьэныр ары, — къыIуагъ КъумпIыл Мурат.\nШъугу къэтэгъэкIыжьы, уасэхэмрэ ахэм ягъэнэфэнрэкIэ АР-м икъэралыгъо ГъэIорышIапIэ хэкIым идэщын тефэщт ахъщэу узышIокIы мыхъущтыр къыхихыгъ. Хэбзэгъэуцугъэм къызэриIорэмкIэ, ащ иинагъэ шъолъыр операторэу «ЭкоЦентр» зыфиIорэм ыгъэзекIоным ифитыныгъэ иI.\nАР-м и Премьер-министрэ игуадзэу Сапый Вячеслав зэхэсыгъом къызэрэщиIуагъэмкIэ, хэкIым идэщын ыуасэ агъэнэфагъ, къоджэ псэупIэхэм нахь макIэ къазэрафашIыщтым еусагъэх.\nКъумпIыл Мурат иунашъокIэ хэкIым идэщын пэIухьащт ахъщэр шъолъыр операторым нахь макIэ ышIыгъ. Къоджэ псэупIэхэм ащатыщтым сомэ 30 фэдиз къыщагъэкIагъ — мазэм сомэ 70-рэ зы нэбгырэм ытынэу агъэнафэ. Щылэ мазэм и 1-м къыщыублагъэу ащ кIуачIэ иIэ хъущт.\nКъалэхэм, къоджэ ыкIи унэе псэупIэхэм ащыпсэухэрэм, фэтэрыбэу зэхэт унэхэм ачIэсхэм хэкIым идэщынкIэ ахъщэу атыщтыр зыфэдизыр шъхьафэу къафэлъытэгъэныр къэнэжьы. ЫпэкIэ шъолъыр операторым ыгъэуцугъэ уасэхэр къалэхэмкIэ ыкIи къэлэ шъуашэ зиIэ псэупIэхэмкIэ зытетым тетыщтых. Ханскэм ыкIи Козэт уасэу ащыгъэуцугъэхэр 2019-рэ илъэсым нэс зыфэдизыгъэм тетэу къэнагъэх. ПсэупIэ пэпчъ хэкIым идэщынкIэ ытыщтыр «ЭкоЦентрэм» иофициальнэ сайт зыщыщыбгъэгъозэн плъэкIыщт.\nЦIыфхэр мы упчIэмкIэ къяуалIэхэмэ, анаIэ атырагъэтынэу, мытэрэз къыхэкIыгъэмэ, псынкIэу дагъэзыжьынэу мыщ фэгъэзэгъэ къулыкъухэм Адыгэ Республикэм и ЛIышъхьэ унашъо афишIыгъ. ХэкIыр зэрэдащыщтым, ар зэрагъэзекIощтым зэхэсыгъом щытегущыIагъэх.\nШъугу къэтэгъэкIыжьы, щылэ мазэм и 1-м къыщыублагъэу хэкIым идэщын зэхъокIыныгъэхэр фэхъугъэх. Мы фэIо-фашIэр коммунальнэхэм ахэхьагъ, «ЭкоЦентр» зыфиIорэ шъолъыр операторым Адыгеим ар щигъэцэкIэщт.\nЗэхэсыгъом къыдыхэлъытагъэу нэмыкI Iофыгъохэми атегущыIагъэх, зэшIохыгъэн фаехэмкIэ пшъэрылъ гъэнэфагъэхэр КъумпIыл Мурат афишIыгъ.


Республика Адыгея - ШIушIэ IофшIэныр лъагъэкIуатэ\nШIушIэ IофшIэныр лъагъэкIуатэ\nКоронавирусым илъэхъан цIыфхэм IэпыIэгъу афэхъугъэным фытегъэпсыхьэгъэ IофшIэныр Адыгеим щылъагъэкIуатэ. Партиеу «Единэ Россием» ишъолъыр къутамэ и Секретарэу, Адыгэ Республикэм и ЛIышъхьэу КъумпIыл Мурат ипшъэрылъкIэ щыIэныгъэм чIыпIэ къин ригъэуцуагъэхэм гъомылапхъэхэр зэрылъ Iалъмэкъхэр афащэх.\nОбщественнэ организациехэм ыкIи бизнес-сообществэм зэпхыныгъэ адыряIэу единороссхэр IэпыIэгъу тедзэ зищыкIагъэхэм алъэIэсых, Iофхэм язытет зыфэдэм ренэу лъэплъэх. ГущыIэм пае, сэкъатныгъэ зиIэ сабыйхэм янэ-ятэхэм я Урысые организацие ишъолъыр къутамэ предложениеу къыхьыгъэм диштэу гъомылэпхъэ Iалъмэкъ миным ехъу агъэхьазырыгъ. КIэлэцIыкIу IыгъыпIэм кIохэу, ау зэпахырэ узым ыпкъ къикIыкIэ непэ унэм исхэ сэкъатныгъэ зиIэ сабыйхэм ахэр атырагощэщтых. Iалъмэкъхэр муниципалитетхэм аIукIагъэх, зытефэхэрэм аратынхэу щыт.\nМэлылъфэгъум щыублагъэу республикэм мыщ фэдэ шIушIэ Iофтхьабзэхэр щызэхащэх. Мы уахътэм къыкIоцI гъомылэпхъэ Iалъмэкъ мин 52-рэ фэдиз агъэхьазырыгъ ыкIи атырагощагъэх.\n— Iофхэм язытет зэпымыоу талъэплъэ, чIыпIэ къин ифэгъэ цIыфхэм талъыIэсыным, IэпыIэгъу тафэхъуным тынаIэ тет. Мыщ фэдэ пшъэрылъ муниципалитетхэм япащэхэми афэзгъэуцугъ. Мы лъэныкъомкIэ яшIогъэшхо къагъакIо бизнесым хэщагъэхэм ыкIи волонтерхэм. ШIушIэ Iофтхьабзэм хэщагъэх партиеу «Единэ Россием» хэтхэри. Ахэм ягукъэкIыкIэ врачхэм IэпыIэгъу афэхъух, медикхэм машинэ псынкIэ аратыгъ, сатыушIыпIэ сетеу «Магнитыр» ягъусэу щай зэрылъ къэмланхэр атырагощагъэх. Джащ фэдэу эпидемием пэшIуекIогъэным партием илIыкIохэм ямылъку пэIуагъахьэ. Непэрэ Iофтхьабзэри шIушIагъэм изы лъэбэкъоу щыт, — къыIуагъ партиеу «Единэ Россием» ишъолъыр къутамэ и Секретарэу, Адыгэ Республикэм и ЛIышъхьэу КъумпIыл Мурат.


Адыгеим щагъэпсыгъэх — Адыгэ макъ\nУФ-м ошIэ-дэмышIэ IофхэмкIэ и Министерствэ и ГъэIорышIэпIэ шъхьаIэу Адыгеим щыIэм шэкIогъу мазэм мэшIогъэкIосэ-къэгъэнэжьын отрядитIу якъулыкъушIапIэ республикэм къыщызэIуихыгъ.\nАхэм яшIуагъэкIэ машIом щыухъумэгъэ чIыпIэр нахьыбэ хъугъэ. ПодразделениякIэхэм къагъэгъунэщтмэ ащыщых Красногвардейскэ, Тэхъутэмыкъое, Теуцожь районхэр ыкIи Адыгэкъалэ.\n«ОшIэ-дэмышIэ Iоф къэхъумэ къэгъэнэжьакIохэр къызэрэсыщтхэ уахътэр бэкIэ нахь макIэ хъущт. Ащ ишIуагъэкIэ мэшIогъэкIуасэхэм яIофшIэн нахь дэгъоу агъэпсыщт ыкIи цIыфхэм псынкIэу IэпыIэгъу афэхъущтых», — еIо УФ-м ошIэ-дэмышIэ IофхэмкIэ и Министерствэ и ГъэIорышIэпIэ шъхьаIэу Адыгеим щыIэм ипащэу, полковникэу Александр Зыбкиным.\nЗэрагъэнафэрэмкIэ, 2020 – 2023-рэ илъэсхэм субъект ыкIи муниципальнэ мэшIогъэкIосэ къулыкъум иподразделениякIэу 6 джыри къызэIуахыщт. Ахэр Тэхъутэмыкъое, Красногвардейскэ, Кощхьэблэ ыкIи Мыекъопэ районхэм арытыщтых.\nМы уахътэм Адыгеим мэшIогъэкIосэ-къэгъэнэжьын части 9 ыкIи пости 7 итых. Постхэр зэкIэ зы часть ашIыжьынхэ гухэлъ яI. Джащ фэдэу станицэу Ханскэм мэшIогъэкIосэ-техническэ часть щагъэпсынэу рахъухьэ. Ащ ишIуагъэкIэ республикэм ишъолъыр имыкIыхэу техникэ лъэпкъ пстэоу ведомствэм иIэр а чIыпIэм щагъэцэкIэжьыщт.\nПредыдущая Игупшысэ иорэд къыщызэIуехы\nСледущая Iэтэхъуи 4 ыгъэфыкъуагъ


02 Markus / Марк\nУмэхъэкІо Иуан Тхьэм игущыІэхэр зэригъэІущтыгъэхэр\n(Маттэ 3:1-12; Лука 3:1-9, 15-17; Иуан 1:19-28)\nТхьэм Ыкъоу Исус Христос ехьылІэгъэ къэбарышІур мырэущтэу къеублэ.\n2Тхьэм мыщ фэдэу къызэриІорэр пегъымбархэм ятхылъхэм арыт:\n«Мары уапэ рапшІэу сэ силІыкІо къэсэгъакІо; ащ уигъогу къыпфигъэпсыщт. 3Ащ иджэ макъэ ары* мыщ фэдэу ыІозэ, шъоф нэкІым къыщыІурэр: Зиусхьаным игъогу фэжъугъэпси, игъогу лъагъохэр зэшъхьэ-зашъоу фэшъушІых».\n1:3 Ащ иджэ макъэ ары – еплъ Пегъымбар Исайас тхылъэу ытхыгъэм 40:3.\n4Тхьэм къызэриІуагъэм тетэу, умэхъэкІо* Иуан шъоф нэкІым къыщылъагъуи,* цІыфхэм Тхьэм игущыІэхэр аригъэІухэзэ, мырэущтэу къыІощтыгъ:\n–ШъуипсэкІодхэм шъуафыкІэгъожьи, зысэжъугъэумэхъ, Тхьэм ахэр къышъуфигъэгъунхэм пае.\n5Иудей хэкум* зэкІэ ис цІыфхэри, Ерусалим дэс цІыф пстэури Иуан ыдэжь кІощтыгъэх. ПсэкІодхэу ашІагъэхэр Тхьэм ыпашъхьэ ралъхьэхэти, Иордан псыхъом Иуан зыщырагъэумэхъыщтыгъ. 6Иуан махъшэцым хэшІыкІыгъэу щыгъын щыгъыгъ, ыбги шъобгырыпх илъыгъ, мацІи шъоф шъоуи ышхыщтыгъ. 7Тхьэм игущыІэхэр цІыфхэм аригъэІухэзэ къыІощтыгъ:\n–Сэщ нахьи нахь лъэкІыныгъэшхо иІэу зыгорэ саужкІэ къэкІощт. Зезгъэзыхэу ащ ицокъэлъэпсхэр фэстІэтэнхэуи сифэшъуашэп. 8Сэ псымкІэ шъусыумэхъыгъ, ау ащ Тхьэм Ыпсэ ЛъапІэкІэ шъуиумэхъыщт.\n(Маттэ 3:13-17; Лука 3:21-22)\n9А мафэхэм Галилей хэкум* щыщ Назарет къалэм* Исус къыдэкІи, Иордан псыхъом Иуан зыщыригъэумэхъыгъ. 10Исус псым къыхэкІыжьы пэтэу, уашъор зэгочи, Тхьэм Ыпсэ ЛъапІэ тхьаркъом фэдэу ежьым къызэрэфехырэр ылъэгъугъ. 11Уашъоми зы макъэ къиІукІыгъ:\n–Сэ шІу слъэгъурэ Скъо кІасэу сыгу зэІурэр оры.*\n1:4 умэхъакІо – еплъ Маттэ 3:1.\n1:4 Иуан шъоф нэкІым къыщылъагъуи – умэхъэкІо Иуан (Яхья) иІоф зыублагъэр Исус къызэхъу нэужым 27-рэ илъэсым игъунэгъу ары. Еплъ Лука 3:1-3.\n1:5 Иудей хэкур – еплъ Маттэ 2:1.\n1:9 Галилей хэкур –еплъ Маттэ 2:22.\n1:9 Назарет къалэр – еплъ Маттэ 2:23.\n1:11 Сэ шІу слъэгъурэ Скъо кІасэу сыгу зэІурэр оры – еплъ Сэбур (Псалтыр) 2:7; Пегъымбар Мусэ апэрэ тхылъэу ытхыгъэм 22:2; Пегъымбар Исайас тхылъэу ытхыгъэм 42:1.\nШэйтаныр Исус псэкІод ригъэшІэнэу ыуж зэритыгъэр\n(Маттэ 4:1-11; Лука 4:1-13)\n12Ащ лъыпытэу Тхьэм Ыпсэ ЛъапІэ Исус шъоф нэкІым ыщагъ. 13Шэйтаныр Исус псэкІод ригъэшІэнэу ыуж итэу, Исус мэфэ тІокІитІурэ шъоф нэкІым итыгъ. ХьакІэкъуакІэхэм ахэтыгъ. МэлэІичхэри фэІофтабгэщтыгъэх.\n(Маттэ 4:12-17; Лука 4:14-15)\n14УмэхъэкІо Иуан хьапсым зычІадзэ ужым,* Исус Галилей хэкум кІуи, Тхьэм и Тетыгъошхо ехьылІэгъэ къэбарышІур щигъэІоу ыублагъ.\n15–Мафэр къэсыгъ, Тхьэм и Тетыгъошхуи* къэблэгъагъ. ШъуипсэкІодхэм шъуафыкІэгъожьи, къэбарышІур шъушІошъ жъугъэхъу,– ыІощтыгъ.\nИсус пцэжъыяшэ нэбгыриплІ игъогу рыкІонхэу къызэряджагъэр\n(Маттэ 4:18-22; Лука 5:1-11)\n16Исус Галилей псыхъураем* иІушъо рекІокІызэ, Симонрэ ащ ышэу Индрысрэ хъытыур псым хадзэу ылъэгъугъэх, сыда пІомэ пцэжъыяшэхэу щытыгъэхэти ары. 17Исус ахэмэ ариІуагъ:\n–Сауж шъукъырыкІу. Пцэжъые къэшъуубытыным пае, ыуж шъузэритыгъэм фэдэу, цІыфхэр сэ сигъогу къы-\n1:14 Иуан Хьапсым зычІадзэ ужым – еплъ Маттэ 4:12.\n1:15 Тхьэм и Тетыгъошхо – Тхьэм мы дунаеми, мы дунаем ицІыфхэми тетыгъошхоуи лъэкІыныгъэшхоуи афыриІэр ары. Инджылыр Тхьэм и Тетыгъошхо зытегущыІэкІэ, зыфиІорэр загъорэ мы уахътэм Тхьэм тетыгъошхоу иІэр ары, загъори къэкІощт уахътэм Тхьэм тетыгъошхоу иІэщтыр ары, загъори Тхьэм ыдэжь мыкІодыжьын щыІэныгъэ щыуиІэныр ары.\n1:16 Галилей псыхъураер – еплъ Маттэ 4:18.\nтежъугъэхьанхэм пае, ауж шъузэрихьащтыр шъозгъэшІэщт.\n18 Ахэмэ а гущыІэхэр зэрэзэхахэу, хъытыухэр къабгынэхи, Исус ыуж ихьагъэх.\n19Исус ащ тІэкІу ІукІотыгъэу, Зеведей ыкъохэу Якъубэрэ Иуанрэ къуашъом исхэу, яхъытыухэр агъэхьазырхэу ылъэгъугъэх. 20Ащ лъыпытэу Исус ахэми яджагъ. Ятэу Зеведеирэ илэжьакІохэмрэ къуашъом исхэу къабгынэхи Исус ыуж ихьагъэх.\nИсус лІы горэм джынэпцІэ Іае зэрэхифыгъэр\n21ЕтІанэ Капернаум къалэм* дэхьагъэх. Шэмбэт мафэр* къызэсым, Исус синэгогум* чІахьи, цІыфхэм Тхьэм игущыІэхэр аригъашІэхэу ыублагъ. 22ЦІыфхэм Исус Іофхэр зэраригъашІэщтыгъэ шІыкІэр агъэшІэгъуагъ, сыда пІомэ Тэурат егъэджэкІо пащэхэм* афэмыдэу, тетыгъошхо иІэу, Тхьэм игъогу цІыфхэм аригъашІэщтыгъэти ары. 23ОшІэ-дэмышІэу джынэпцІэ Іае зыхэс лІы горэ синэгогум къыщылъагъуи къахэкууагъ:\n24–Сыд уиІофэу къытхэлъыр, Назарет щыщ Исус? ТыбгъэкІодынэу укъэкІуагъа? О хэтми узщыщыр сэшІэ: Тхьэм ыдэжь къикІыгъэ ЛъапІэр оры.\n25–Щыгъэт, мы лІым къыхэкІыжь!– къыІуагъ Исус джынапцІэм егыеу. 26ДжынэпцІэ Іаем лІыр къыгъэкІэзэзи, мэкъэшхокІэ къэкууи лІым хэкІыжьыгъ.\n27ЦІыфхэм ар залъэгъум, пстэуми лъэшэу агъэшІагъуи зэраІожьыгъ:\n–Сыда мыр? ІофыкІэхэр цІыфхэм арегъашІэх. Тетыгъошхуи иІэу, джынэпцІэ Іаехэми унашъо афишІызэ, егъэдаІох.\n1:21 Капернаум къалэр – Галилей псыхъураем итемыр тыгъэ къохьапІэ Іушъом Іут. Темыр зыфаІорэр арапыбзэкІэ «шэмал», тыркубзэкІи «кузей» ары.\n1:21 шэмбэт мафэр – еплъ Маттэ 12:1.\n1:21 синэгогу – еплъ Маттэ 2:4.\n1:22 Тэурат егъэджэкІо пащэхэр – еплъ Маттэ 2:4.\n28Арэущтэу Галилей хэкум зэкІэ Исус икъэбар псынкІэу тыдэкІи щыІугъ.\nИсус цІыфыбэхэр зэригъэхъужьыгъэхэр\n(Маттэ 8:14-17; Лука 4:38-41)\n29ЕтІанэ ахэр синэгогум къызэрэчІэкІыжьхэу, Якъубэрэ Иуанрэ ягъусэхэу, Симонрэ Индрысрэ яунэ кІуагъэх. 30Симон ишІугуащэ плъырстыркІэ сымаджэу пІэм хэлъыгъ. Ар зэрэсымаджэр занкІэу Исус къыраІуагъ. 31Исус ащ ыдэжь кІуи, ыІэ ыубыти, къыгъэтІысыгъ. ШІугуащэм плъырстырыр хэкІыжьи, къэтэджыжьи, ахэр къыхьакІэхэу ыублагъ.\n32Пчыхьашъхьэм тыгъэр зыкъохьажьы ужым, сымаджэхэмрэ джынапцІэ зыхэсхэмрэ зэкІэ Исус къыфащагъэх. 33Къалэм дэс пстэури пчъэІупэм къыщызэІукІагъэх. 34Ащ дэжьым Исус уз зэмылІэужыгъуабэ зиІэ сымаджэ Іаджи ыгъэхъужьыгъэх, джынэпцІабэхэри цІыфхэм ахифыгъэх, ау джынапцІэхэр къэгущыІэнхэу фит ышІыгъэхэп, сыда пІомэ ахэмэ ар зэрэ-Христосыр ашІэщтыгъэти арыгъэ.\nИсус Галилей хэкур къыкІухьэзэ, Тхьэм игущыІэхэр цІыфхэм зэраригъэІущтыгъэхэр\n35Пчэдыжьым жьы дэдэу Исус къэтэджи, къалэм дэкІи, чІыпІэ Іудзыгъэ горэм кІуи, Тхьэм щелъэІугъ. 36Симонрэ игъусэхэмрэ Исус лъыхъунхэу дэкІыгъэх. 37Къызагъотыжьым раІуагъ:\n–ЗэкІэ цІыфхэр къыплъэхъух.\n38–Гъунэгъу къуаджэхэми къалэхэми тыжъугъакІу, ахэми Тхьэм игущыІэхэр цІыфхэм щязгъэІунхэм пае,– къариІожьыгъ Исус, –сыда пІомэ джары сэ сыкъызфэкІуагъэр.\n39Арэущтэу Галилей хэкур зэкІэ къыкІухьэзэ, ясинэгогухэм цІыфхэм Тхьэм игущыІэхэр щаригъэІущтыгъэх, джынапцІэхэри цІыфхэм ахифыщтыгъэх.\n(Маттэ 8:1-4; Лука 5:12-16)\n40Шъоджэ уз Іае зиІэ лІы горэ Исус ыдэжь къакІуи, лъэгонджэмышъхьэкІэ къэтІыси къелъэІугъ:\n–Уфаемэ, сыбгъэхъужьын плъэкІыщт.\n41 Исус ыгу егъугъ, ыІэ ыщэий, теІаби* ыІуагъ:\n–Ары, сыфай, псаоу хъужь!\n42Ардэдэм шъоджэ узыр а лІым хэкІыжьи, къабзэу хъужьыгъэ.\n43 Ащ лъыпытэу Исус ар ытІупщыжьэу, фигъэпытэу риІуагъ:\n44 –Фэсакъ, мыр зыми емыІотэжь, ау дин пащэм ыдэжь кІуи зегъэлъэгъу. Узэрэхъужьыгъэм пае, пегъымбар Мусэ иунашъо тетэу къурмэн шІы. Ар узэрэхъужьыгъэмкІэ цІыфхэм апашъхьэ шыхьат щыхъущт.\n45 Ау а лІыр ІукІыжьи, къехъулІэгъэ пстэури ыІуатэзэ къэбарыр цІыфхэм ариІоу ыублагъ. Арыти, цІыфхэм къалъэгъоу Исус зы къалэ горэмя дэхьан ымылъэкІыжьы хъугъэ, ау чІыпІэ Іудзыгъэхэм ащыІагъ. Ау щытми, тыдэкІи къикІыхэу цІыфхэр ыдэжь къэкІощтыгъэх.\nИсус лІы горэу зыІэпкъ-лъэпкъ узым зэкІиубытагъэр зэригъэхъужьыгъэр\n(Маттэ 9:1-8; Лука 5:17-26)\nМафэ заулэ тешІагъэу Исус Капернаум къалэм къызегъэзэжьым, иунэ къызэрэкІожьыгъэр цІыфмэ зэхахыгъ. 2Зызэхахым, цІыфхэу къэзэрэугъоигъэхэр зэрэбагъэм пае, унэпчъэІупэми хэуцуапІэ имыІэжьэу хъугъэ, Исуси Тхьэм игущыІэхэр аригъэІухэу ыублагъ. 3Джащыгъум цІыф куп къэкІуагъ; ахэмэ ащыщэу нэбгыриплІым лІы горэу зыІэпкъ-лъэпкъ узым зэкІиубытагъэр къыздахьыгъ. 4ЦІыфхэр зэрэбагъэм къыхэкІыкІэ, сымаджэр Исус\n1:41 теІаби – еплъ Маттэ 8:3.\nрахьылІэн алъэкІыгъэп. ЗамылъэкІым, унашъхьэм дахьыий, Исус зыдэщыІэм дэжь унашъхьэм щыщ тырахи, сымаджэр пІуаблэм телъэу ратІупщэхыгъ. 5Исус ахэмэ яшІошъхъуныгъэ зелъэгъум, лІэу зыІэпкъ-лъэпкъ узым зэкІиубытагъэм риІуагъ:\n–СикІал, уипсэкІодхэр къыпфэгъугъэх.\n6Тэурат егъэджэкІо пащэхэу ащ щысыгъэхэм ащыщхэм агухэмкІэ аІуагъ:\n7–Сыд пае мы лІыр мырэущтэу гущыІэра? Ащ Тхьэр егъэпцІыба? Тхьэм нэмыкІэу, хэта псэкІодхэр зыгъэгъун зылъэкІырэр?\n8Ардэдэм Исус ыгукІэ ахэмэ агухэм арылъыр ешІэти ариІуагъ:\n–Сыд пае ащ фэдэ Іофхэр шъо шъугухэмкІэ шъуІора? 9Тара нахь псынкІагъор, лІэу зыІэпкъ-лъэпкъ узым зэкІиубытагъэу щытым «УипсэкІодхэр къыпфэгъугъэх», епІоныр ара, хьауми «Тэджи, уипІуаблэ къашти къэкІухь», епІоныр ара? 10Ау къэшъушІэным пае, ЦІыф Лъэпкъым Ыкъо* псэкІодхэр ыгъэгъунхэу дунаим тетыгъо зэрэщыриІэр,– джащыгъум Исус лІэу зыІэпкъ-лъэпкъ узым зэкІиубытагъэу щытым риІуагъ: 11–Сэ осэІо, къэтэджи, уипІуаблэ къашти, шъуадэжь кІожь!\n12Ар дэдэм лІыр къэтэджи, ипІуаблэ къышти, цІыф пстэуми алъэгъоу унэм икІыжьыгъ. Ар пстэуми инэу агъэшІагъозэ, Тхьэм щытхъу фашІэу аІуагъ:\n–Мыщ фэдэ Іоф тэ ныбжьи тлъэгъугъэп.\nИсус игъогу рыкІонэу Левый къызэреджагъэр\n(Маттэ 9:9-13; Лука 5:27-32)\n13Исус джыри Галилей псыхъурэе Іушъом Іухьажьыгъ. ЦІыф купышхо ыдэжь къэкІуагъэ, Исуси Тхьэм игущыІэхэр аригъашІэхэу ыублагъ. 14ЕтІанэ нахь чыжьэу кІозэ, хьакъулахь ахъщэр* зыщыхахырэ унэм Іусэу, Алфей ыкъо Левый ылъэгъугъ.\n–Сауж къырыкІу,– риІуагъ Исус. Левый къэтэджи, Исус ыуж ихьагъ.\n2:10 ЦІыф Лъэпкъым Ыкъо – еплъ Маттэ 8:20.\n2:14 хьакъулахь ахъщэр – еплъ Маттэ 5:46.\n15 ЕтІанэ Исус Левый иунэ щышхэщтыгъ. Хьакъулахь ахъщэр хэзыххэрэмрэ псэкІод зышІэхэрэмрэ бэ хъухэу, Исусрэ игъогу рыкІохэрэмрэ адашхэщтыгъэх; сыда пІомэ Исус ыуж итэу къэкІуагъэхэр бэ мэхъухэти ары. 16Тэурат егъэджэкІо пащэхэу фарисейхэм* ащыщхэм Исус хьакъулахь ахъщэр хэзыххэрэмрэ псэкІод зышІэхэрэмрэ адашхэу залъэгъум, Исус игъогу рыкІохэрэм араІуагъ:\n–Хьакъулахь ахъщэр хэзыххэрэмрэ псэкІод зышІэхэрэмрэ сыда ар зыкІадашхэрэр ыкІи зыкІадешъорэр?\n17 Исус ар зызэхехым, ариІуагъ:\n–Псаухэр арэп Іазэ зищыкІагъэхэр, сымаджэхэр ары нахь. ІПъыпкъагъэ зиІэ цІыфхэм сяджэнэу арэп сыкъызфэкІуагъэр, псэкІод зышІэхэрэр япсэкІодхэм афыкІэгъожьынхэм пае, сяджэнэу ары нахь.\nДжурт тхьаматэхэр нэкІыным ехьылІагъэу Исус къызэреупчІыгъэхэр\n(Маттэ 9:14-17; Лука 5:33-39)\n18УмэхъэкІо Иуан игъогу рыкІохэрэмрэ фарисейхэмрэ анэкІыщтыгъ*. ЦІыф заулэ къакІохи, Исус къыраІуагъ:\n–Иуан игъогу рыкІохэрэмрэ фарисейхэмэ ягъогу рыкІохэрэмрэ анэкІы. О уигъогу рыкІохэрэм сыд зыкІамынэкІырэр?\n19–ІПъаор ягъусэфэкІэ, шъаом игъусэхэр нэкІын алъэкІына? Хьау, шъаор ягъусэфэкІэ, нэкІынхэ алъэкІыщтэп,– ариІожьыгъ Исус ахэмэ. 20–Ау шъаор затырахыщт мафэхэр къэкІощтых. А мафэр къызыкІокІэ, нэкІыщтых.\n21–ШэкІыкІэм щыщ идэжьын щыгъыныжъым зыми тыридэрэп. Арэущтэу ышІымэ, шэкІыкІэм щыщ идэжьыным щыгъыныжъыр зэІитхъынышъ, гъуанэр нахь ин ышІыщт. 22Джащ фэдэу, зыми сэнэпс шІыгъакІэр шъонтыжъхэм аригъахъорэп. Арэущтэу ышІымэ, сэнэпсым шъонтхэр къызэгуитхъынхэшъ, сэнэпсыри къичъыщт, шъонтхэри кІодыщтых. Ау сэнэпс шІыгъакІэр шъонтыкІэхэм арагъэхъон фае.\n2:16 фарисейхэр – еплъ Маттэ 3:7.\n2:18 анэкІыщтыгъ – агухэмкІэ фаехэу, фарисейхэм тхьамафэ къэс мэфитІум анэкІыщтыгъ.\nИсус игъогу рыкІохэрэм шэмбэт мафэм коцышъхьэхэр къызэрэпачыгъэхэр\n(Маттэ 12:1-8; Лука 6:1-5)\n23Шэмбэт мафэ горэм Исус коц хьасэхэм ахэтэу кІощтыгъ. Игъогу рыкІохэрэр кІохэзэ, коцышъхьэхэр къыпачыхэу аублагъ. 24Фарисейхэм Исус къыраІуагъ:\n–Еплъ, ахэмэ шэмбэт мафэм хабзэкІэ пшІэ мыхъущтыр* сыд пае ашІэра?\n25–Даутэрэ игъусэхэмрэ къин хэтхэу, мэлакІэ лІэхэ зэхъум, ащ ышІагъэм зыкІи шъуеджагъэба?– ариІожьыгъ Исус. 26–Авиафар зыцІэ дин пэщэшхом* имафэхэм Даутэ Тхьэм иунэ ихьи, цІыфхэм Тхьэм ыпашъхьэ агъэтІылъыгъэ хьалыгъур* ышхыгъ. А хьалыгъур дин пащэхэм анэмыкІ хабзэкІэ зыгорэм ышхы мыхъунэу щытыгъ, ау Даутэ ышхыгъ игъусэхэми аригъэшхыгъ.\n27ЕтІанэ Исус ариІуагъ:\n–Тхьэм шэмбэт мафэр цІыфым пае къыгъэхъугъэ нахь, цІыфыр шэмбэт мафэм пае къыгъэхъугъэп. 28Арышъ, ЦІыф Лъэпкъым Ыкъо шэмбэт мафэм итхьамат.\nИсус зыІэ лъэныкъо пыгъукІыгъэу щыт лІы горэ зэригъэхъужьыгъэр\n(Маттэ 12:9-14; Лука 6:6-11)\nДжыри зэ Исус синэгогум чІэхьажьыгъ. ЗыІэ лъэныкъо пыгъукІыгъэу щыт лІы горэ ащ дэжьым чІэтыгъ. 2Шэмбэт мафэм тефэу Исус а лІыр ыгъэхъужьыщтмэ, фарисейхэр еплъакІощтыгъэх, зэрагъэмысэн Іоф горэ къагъотыным\n2:24 пшІэ мыхъущтыр – пегъымбар Мусэ и Тэурат хабзэ иунашъо тетэу шэмбэт мафэм лэжьыгъэ къэпхыныр мыхъунэу щытыгъ. Еплъ Пегъымбар Мусэ ятІонэрэ тхылъэу ытхыгъэм 34:21.\n2:26 дин пэщэшхор – еплъ Маттэ 26:3.\n2:26 цІыфхэм Тхьэм ыпашъхьэ агъэтІылъыгъэ хьалыгъур – еплъ Пегъымбар Мусэ ящэнэрэ тхылъэу ытхыгъэм 24:5-9.\nпае. 3Исус лІэу зыІэ лъэныкъо пыгъукІыгъэм риІуагъ:\n–Къэтэджи, мо утыгум къихь.\n4ЕтІанэ ахэмэ ариІуагъ:\n–Шэмбэт мафэм шІугъэ пшІэныр ара, хьауми бзэджагъэ пшІэныр ара хабзэкІэ хъущтыр, псэ мыкІодэу къэбгъэнэжьыныр ара, хьауми бгъэкІодыныр ара?\nАу ахэмэ заушъэфыгъ.\n5Ахэмэ ягуркъагъэ* Исус ыгу къеуи, губжыгъэу ахаплъи, лІым риІуагъ:\n–О пІэ къэщэй.\nЛІым ыІэ къыщэий, адрэ Іэм фэдэу хъужьыгъ. 6Джащыгъум фарисейхэр синэгогум чІэкІыжьхи, ежьхэмрэ пачъыхьэ Ирод ыуж рыкІохэрэмрэ* Исус агъэкІодынэу гухэлъ ашІызэ, зэрагъэкІодыщт шІыкІэмкІэ зэупчІыжьыщтыгъэх.\n7Исус игъогу рыкІохэрэр игъусэхэу а чІыпІэм икІыжьи, Галилей псыхъураем кІуагъэ. Галилей хэкум щыщ цІыфыбэхэр Исус ыуж ихьагъэх. 8Исус ышІэгъэ Іоф пстэури зэхахыгъэти, Иудей хэкуми, Ерусалими, Идумей хэкуми, Иордан псыхъом иадрабгъу щыІэ хэкуми, къалэхэу Тиррэ Сидонрэ* алъэныкъоми цІыфыбэхэр къарыкІыхи, Исус ыдэжь къэкІуагъэх. 9Ащ дэжьым цІыф купышхор тезэрэмыгъэбэнэнхэм пае, Исус игъогу рыкІохэрэм зы къуашъо ежьым хьазырэу фыщагъэтынэу ариІуагъ. 10Сыда пІомэ Исус цІыфыбэхэр ыгъэхъужьхэу щытыгъэти, уз зиІэ пстэури нэсынхэу зытырадзэщтыгъ. 11ДжынэпцІэ Іаехэми Исус залъэгъукІэ ыпашъхьэ зырадзыхти куощтыгъэх: «О Тхьэм ури Къу». 12Ау Исус ежьыр хэт щыщми цІыфхэм къарамыгъэшІэнэу джынапцІэхэм ишъыпкъэу афигъэпытэщтыгъ.\n3:5 гуркъагъэ – къайгъагъэкІэ къыбгурыІонэу умыдэныр, пІуагъэми утемыкІыныр ары.\n3:6 пачъыхьэ Ирод ыуж рыкІохэрэр – еплъ Маттэ 22:16.\n3:8 къалэхэу Тиррэ Сидонрэ – еплъ Маттэ 11:21.\nИсус игъогу рыкІорэ нэбгырэ пшІыкІутІур зэригъэнэфагъэхэр\n(Маттэ 10:1-4; Лука 6:12-16)\n13Исус Іуашъхьэм дэкІуаий, ежь зыфаехэм къяджи, ахэр ыдэжь къэкІуагъэх. 14Нэбгырэ пшІыкІутІу игъусэнхэуи, Тхьэм игущыІэхэр цІыфхэм арагъэІунхэм пае, ыгъэкІонхэуи ыгъэнэфагъэх. 15Ащ нэмыкІэу, сымаджэхэр агъэхъужьынхэуи, джынапцІэхэр цІыфхэм ахафынхэуи тетыгъо аритыгъ. 16Исус нэбгырэ пшІыкІутІоу ыгъэнэфагъэхэр мыхэр арых: Симонэу Исус ятІонэрэ цІэу Петрэ зыфиусыгъэр; 173еведей ыкъуитІоу Якъубэрэ Иуанрэ (ахэмэ ятІонэрэ цІэу Воанергес фиусыгъэх; Воанергес къикІырэр «Шыблэм ыкъохэр» ары); 18ЕтІанэ Индрыс, Филипп, Варфоломей, Маттэ, Фомэ, Алфей ыкъо Якъубэ, Фаддей, Симонэу зихэгъэгу ыгу етыгъэу фэлажьэщтыгъэр,* 19Иудэ Искариот. А Иудэ ары нэужым Исус тетыгъо зиІэхэм аІэкІэзыгъэхьанэу щытыгъэр.\nИсусрэ джынапцІэхэм япащэу Велзевулрэ\n(Маттэ 12:22-32; Лука 11:14-23; 12:10)\n20ЕтІанэ Исус унэм кІожьыгъэ. Ежьыррэ игъогу рыкІохэрэмрэ шхэгъу амыгъотэу, джыри зэ цІыф купышхо къэзэрэугъоигъ. 21Исус иунэкъощхэм ежьым къызэригъэзэжьыгъэр зызэхахым, «Ащ зишІэжьырэп», аІоти, къащэжьынэу лъыкІуагъэх.\n22Тэурат егъэджэкІо пащэхэу Ерусалим къикІыгъэхэу къэкІуагъэхэм Исус ехьылІагъэу аІощтыгъ:\n–Велзевул* ащ хэс, Велзевулэу джынапцІэхэм япащэ илъэкІыныгъэ ары джынапцІэхэр цІыфхэм зэрахифырэр.\n23Арыти, Исус ахэмэ къяджи, гъэсэныгъэ тхыдэхэмкІэ ариІуагъ:\n–Шэйтаным сыдэущтэу шэйтаныр цІыф горэм хифын ылъэкІына? 243ы пачъыхьагъом лъэныкъуитІоу зигощымэ,\n3:18 Симонэу зихэгъэгу ыгу етыгъэу фэлажьэщтыгъэр – еплъ Маттэ 10:4. 3:22 Велзевул – еплъ Маттэ 10:25.\nщыІэжьын ылъэкІыщтэп. 25Ащ фэдэу зы унэри лъэныкъуитІоу гощыгъэ хъумэ, щыІэжьын ылъэкІыщтэп. 26Шэйтанри къэтэджэу, ежь ышъхьэ пэуцужьэу, лъэныкъуитІоу зэрэгъэхъумэ, ар щыІэжьын ылъэкІыщтэп, икІодыжьыгъо къэсыгъэ нахь. 273ыми кІуачІэ зиІэ лІы горэм иунэ ихьэу, ихьапщыпхэр къырихын ылъэкІыщтэп ыпэ рапшІэу а лІэу кІуачІэ зиІэр зэкІоцІимыпхэмэ. Ау а лІыр зэкІоцІипхэмэ, йунэ къытІэкІын ылъэкІыщт. 28Шъыпкъэр шъосэІо, цІыфхэм япсэкІод пстэури сыд фэдизэу Тхьэр агъэпцІми, къафэгъушъущтых. 29Ау хэти Тхьэм Ыпсэ ЛъапІэ зыгъэпцІырэм егъашІэми къыфэгъущтэп, мыкІодыжьын псэкІодкІэ мысэ хъугъэ нахь.\n30Исус ар зыкІиІуагъэр, «ДжынэпцІэ Іае хэс», аІоу, ахэмэ ежьым ехьылІагъэу аІуагъэти ары.\n(Маттэ 12:46-50; Лука 8:19-21)\n31Джащыгъум Исус янэрэ ышхэмрэ къэкІуагъэх. Щагум дэтхэу, Исус къеджэнэу зыгорэ агъэкІуагъ. 32ЦІыф купышхоу Исус къетІысэкІыгъэхэм къыраІуагъ:\n–О уяни, пшыхэри, пшыпхъухэри щагум дэтхэу къыпкІэупчІэх.\nЗ3–Хэта сяни сшыхэри?– ариІожьыгъ Исус ахэмэ.\n34 ЕтІанэ къетІысэкІыгъэхэм ахаплъи къыІуагъ:\n–Мыхэр ары сэ сянэри сшыхэри. 35Хэти Тхьэр зыфаер зыгъэцакІэрэр ары сэ сшыри, сшыпхъури, сянэри.\nИсус джынапцІэ зыхэс лІы горэ зэригъэхъужьыгъэр\n(Маттэ 8:28-34; Лука 8:26-39)\nГалилей псыхъураем иадрабгъу ит хэкоу Гадарэ зыцІэ къалэм епхыгъэм нэсыгъэх. 2Исус къуашъом къызэрикІэу, джынэпцІэ Іае зыхэс лІы горэ къэунэхэм алъэныкъокІэ къикІи къыпэгъокІыгъ. 3А лІыр къэунэхэм ахэсыгъ. ГъучІ Іэхъурэ лъэхэъурэкІэ зыми ыпхын ылъэкІыщтыгъэп. 4Сыда пІомэ гъучІ Іэхъу-лъэхъу бэрэ тыралъхьэщтыгъ, ау Іэхъур ээпичыщтыгъ, лъэхъури зэпиутыщтыгъ. Арэущтэу зыми а лІыр ыгъэуцун ылъэкІыщтыгъэп. 5Чэщи мафи къэунэхэмрэ Іуашъхьэхэмрэ ахэт зэпытыщтыгъ, куомэ-кІыизэ мыжъохэмкІэ зэожьыщтыгъ.\n6ЧыжьэкІэ а лІым Исус зелъэгъум, къачъи лъэгъонджэмышъхьэкІэ ыпашъхьэ къитІысхьагъ. 7МэкъэшхокІэ къэкуозэ къыІуагъ:\n–Исус, Тхьэу анахь Иным Ыкъу, сыда уиІофэу къысхэлъыр? Тхьэм ыцІэкІэ сыолъэІу, къин сэмыгъэлъэгъу!\n8А лІым арэущтэу зыкІиІуагъэр, Исус джынапцІэм, «О джынэпцІэ Іае, мы лІым хэкІыжь!» риІуагъэти ары.\n9–Сыда о пцІэр?– еупчІыгъ Исус а лІым.\n–Сэ сцІэр дзэ,– пэгъокІ къытыжьыгъ ащ, –сыда пІомэ бэ тэхъушъ ары.\n10ЕтІанэ Исус ахэр а хэкум римыфынхэу лъэшэу къелъэІугъэх.\n11А чІыпІэ дэдэм зы къо Іэхъогъушхо Іошъхьэ нэпкъым щыхъущтыгъ. 12Джащыгъум джынэпцІэ Іаехэр Исус къелъэІугъэх:\n–Къохэм адэжь тыгъакІуи, ахэмэ апкъыхэм тахэгъахь.\n13Исус ахэр фит ышІыгъэх. ДжынэпцІэ Іаехэр лІым хэкІыжьхи, къохэм апкъыхэм ахэхьагъэх. Къо Іэхъогъур Іошъхьэ нэпкъым къечъэхи, псыхъураем хэлъадэхи, псым ытхьалагъэх. Ахэр минитІу фэдиз хъущтыгъэх.\n14Къуахъохэр хэхьажьхи, къалэмрэ къуаджэхэмрэ хъугъэ-шІагъэр щаІотэжьыгъ, цІыфхэри хъугъэр зэрагъэлъэгъунэу къэкІуагъэх. 15Ахэр Исус ыдэжь къызэкІохэм, джынэпцІабэхэр къызхэкІыжьыгъэ лІыр фэпагъэу, иакъыл къыгъотыжьыгъэу, ащ дэжьым щысэу алъэгъугъ. Ар залъэгъум, къэщтагъэх. 16Джащыгъум къэхъугъэр зылъэгъугъэ цІыфхэм джынапцІэхэр зыхэсыгъэ лІымрэ къохэмрэ къяхъулІагъэр цІыфхэм араІотэжьыгъ. 17ЦІыфхэм ар зызэхахым, Исус яхэку ыбгынэнэу къелъэІугъэх.\n18Исус къуашъом итІысхьажьы зэхъум, джынапцІэхэр къызхэкІыжьыгъэ лІыр ащ къелъэІугъ:\n19–О уибынхэм адэжь уиунэ кІожьи, Зиусхьаным къыпфишІэгъэ шІугъэшхомрэ гукІэгъу къызэрэпфишІыгъэмрэ яІотэжь,– риІуагъ Исус ар фимыдэу. 20Арэущтэу ар кІуи, Исус къыфишІагъэр КъэлипшІ* зыцІэ хэкум щиІуатэу ыублагъ, цІыфхэми зэкІэ агъэшІэгъуагъ.\n5:20 КъэлипшІ – еплъ Маттэ 4:25.\nИсус Иаир зыцІэм ыпхъоу лІагъэр\nкъызэригъэтэджыжьыгъэр; Исус ищыгъын къынэсыгъэ\n(Маттэ 9:18-26; Лука 8:40-56)\n21Исус къуашъомкІэ Галилей псыхъураем иадрабгъу зызэпырэкІыжьым, цІыф купышхо ежьым ыдэжь къыщызэрэугъоигъ. Исус псы Іушъом Іутэу, 22Иаир зыцІэ синэгогу пащэ горэ къэкІуагъ. Ащ Исус зелъэгъум, ылъакъохэм адэжь зыкъыщыридзыхи, 23лъэшэу къелъэІугъ:\n–Сэ спхъу цІыкІу малІэ пэт. Хъужьынышъ, псаоу къэнэжьыным пае, къакІуи, пІэхэр телъхьэх.\n24Джащыгъум Исус а лІым игъусэу кІуагъэ. ЦІыф купышхо Исус тезэрэгъэбанэхэу игъусэхэу кІощтыгъэх. 25А цІыфхэм зы бзылъфыгъэ горэ ахэтыгъ. Илъэс пшІыкІутІу хъугъэу, бэрэ ащ лъы къыкІэкІэу гуІэщтыгъ. 26Іэзэ Іаджи еплъыгъагъэх, къиныби рагъэщэчыгъагъ. Бзылъфыгъэм иІэ пстэури ахэмэ атыригъэкІодэгъагъ, ау нахь Іае хъущтыгъэ нахь, ишІуагъэ къэкІуагъэп. 27Ащ Исус икъэбар зэхихыгъэти, цІыф купышхом хэтэу Исус ыкІыбкІэ къакІуи, ищыгъын къынэсыгъ; 28сыда пІомэ а бзылъфыгъэм мыщ фэдэу ыгукІэ ыІуагъэти ары: «Исус ищыгъынхэм санэс нэмыІэми, сыхъужьыщт». 29Ардэдэм лъыкІэкІыныр уцужьыгъэ, зэрэхъужьыгъэри ыпкъыкІэ зэхишІагъ.\n30 Исус ыгукІэ кІуачІэ зэрэхэкІыгъэм занкІэу гу лъитагъ. ЦІыф купышхом хэтэу зыкъызэригъэзэкІи ариІуагъ:\n–Хэта сищыгъынхэм къанэсыгъэр?\n31 –ЦІыф купышхор къыптезэрэгъэбанэхэу плъэгъузэ, етІани, «Хэта къызнэсыгъэр?» оІуа?– къыраІуагъ игъогу рыкІохэрэм.\n32 Ау Исус ар зышІагъэр ылъэгъуным пае, зиплъыхьэщтыгъ. 33Джащыгъум бзылъфыгъэм къехъулІагъэр ешІэти, щтагъэу, кІэзэзэу къыІухьи, Исус ыпашъхьэ зыкъыщыридзыхи, шъыпкъэр зэкІэ къыриІуагъ.\n34–Сипшъашъ,– риІуагъ Исус, –уишІошъхъуныгъэ уигъэхъужьыгъ. Гъогу маф, гупсэфыныгъэ уиІэу опсэу. Узынчъэу ухъужьыгъ.\n35Исус гущыІэзэ, лІы заулэ синэгогу пащэм иунэ\nкъикІыгъэхэу, къакІохи, Иаир къыраІуагъ:\n–Ппхъу дунаем ехыжьыгъ. Дин гъэсакІом сыд пае джыри къин ебгъэлъэгъужьыра?\n36Ау Исус ахэмэ къаІуагъэр зэрэзэхихэу, синэгогу пащэм риІуагъ:\n–Умыщын, шІошъхъуныгъэ зигъаІэ къодый.\n37ЕтІанэ Петри, Якъуби, ащ ышы Иуани нэмыкІ зи зыдимыщэу, Исус гъогум техьажьыгъ. 38Синэгогу пащэм иунэ къызэкІохэм, Исус цІыфхэр бырсырхэу, хьадагъэ ашІэу, пыхьэхэу ылъэгъугъэх. 39Исус унэм къызехьэм, ариІуагъ:\n–Сыд пае бырсыр къэшъуІэтэу, хьадагъэ шъушІыра? Пшъэшъэжъыер лІагъэп, мэчъые нахь.\n40Исус ар къызеІом, къыдэхьащхыгъэх. Ау Исус зэпстэури унэм къыригъэкІыхи, пшъэшъэжъыем ятэ-янэмрэ игъусищрэ зыдищэхи, пшъэшъэжъыер зэрылъ унэм ихьагъ. 41ЕтІанэ пшъэшъэжъыем ыІэ къыубыти риІуагъ:\n–Талифэ кум! (Ащ къикІырэр, –Сипшъэшъэжъый, сэ осэІо, къэтэдж!)\n42Пшъэшъэжъыер ардэдэм къэтэджыжьи, унэ кІоцІыр къыкІухьагъ. Ар илъэс пшІыкІутІум итыгъ. Ар залъэгъум, лъэшэу агъэшІэгъуагъ. 43Ау Исус хъугъэр зыми рамыІотэжьынэу унэшъо пытэ афишІыгъ. ЕтІанэ пшъэшъэжъыер агъэшхэнэу ариІуагъ.\nНазарет дэс цІыфхэм Исус зэрамыштагъэр\n(Маттэ 13:53-58; Лука 4:16-30)\nИсус, игъогу рыкІохэрэр игъусэхэу, а чІыпІэм икІыжьи, янэ икъалэ кІожьыгъэ. 2Шэмбэт мафэр къызэсым, синэгогум цІыфхэм Тхьэм игущыІэхэр щаригъашІэхэу ыублагъ. Ежьым едэІугъэ цІыфыбэхэм агъэшІагъоу къаІуагъ:\n–Мы лІым къыІохэрэр тыдэ къырихыгъэха? Сыдэу зэхэшІыкІыныгъэшхо Тхьэм ащ къыритыгъа! Сыдэу Іофышхо гъэшІэгъонха ащ ыІэ къикІыхэрэр! 3Мерэм ыкъоу пхъашІэр арыба мыр, Якъубэ, Иосый, Иудэ, Симон ашыр? Ышыпхъухэри тэ къытхэсхэба?\nАрэущтэу Исус пае агу мыхъун къырагъэхьагъ.\n4–Пегъымбарым лъытэныгъэ фэзымышІыхэрэр ежь янэ икъалэ дэсхэр, ежь иблагъэхэр, ежь иунагъо щыщхэр ары ныІэп,– ариІуагъ Исус ахэмэ.\n5Исус сымэджэ заулэм ыІэхэр атырилъхьэхэу зэригъэхъужьыгъэхэм нэмыкІ а чІыпІэм Іофышхо гъэшІэгъон зи щишІагъэп. 6Ахэмэ яшІошъмыхъуныгъи ыгъэшІэгъуагъ.\nИсус игъогу рыкІорэ нэбгырэ пшІыкІутІур Тхьэм фэлэжьэнхэу зэрэдигъэкІыгъэхэр\n(Маттэ 10:1, 5-15; Лука 9:1-6)\nЕтІанэ цІыфхэм Тхьэм игущыІэхэр аригъашІэхэзэ, игъунэгъу къуаджэхэр къыкІухьащтыгъэх. 7Джащыгъум Исус игъогу рыкІорэ нэбгырэ пшІыкІутІумэ къяджи, тІурытІоу дигъэкІыхэу ыублагъ. ДжынэпцІэ Іаехэр цІыфхэм ахафынхэу тетыгъо аритыгъ. 8Мы унашъор афишІыгъ:\n–Гъогум шъузытехьэкІэ, зы бэщ нэмыкІ зи зыдэшъумышт. Хьалыгъуи, Іалъмэкъи, бгырыпхым илъ ахъщи зыдэшъумыштэх. 9Ау цокъэ къызэрыкІохэр зыщышъулъэх. ДжэнитІуи зыщышъумылъ.\n10–ХьакІэу зы унэ горэм шъуихьэмэ, а чІыпІэм шъукъыдэкІыжьыфэ нэс, а унэм шъуис,– къыпигъэхъожьыгъ Исус. 11–Зы чІыпІэ горэм шъущырамыгъэблагъэмэ е къыщышъомыдэІухэмэ, а чІыпІэм шъукъызикІыжькІэ, мыхъунэу ашІагъэмкІэ ахэмэ апашъхьэ шыхьат щыхъуным пае, шъуицуакъэхэм акІэрылъ сапэр акІэрыжъугъэтэкъужь. Шъыпкъэр шъосэІо, ахърэт мафэм а къалэм къинэу ыщэчыщтым нахьи, Содомрэ Гоморрэрэ къинэу ащэчыщтыр нахь мэкІэщт.\n12Арэущтэу а нэбгырэ пшІыкІутІур гъогум техьэхи, «ШъуипсэкІодхэм шъуафыкІэгъожь», цІыфхэм араІозэ, агъэІоу аублагъ. 13ДжынэпцІабэхэр цІыфмэ ахафыщтыгъэх, сымаджэ Іаджи дагъэ щафэзэ агъэхъужьыщтыгъэх.\nУмэхъэкІо Иуан ышъхьэ зэрэпаупкІыгъэр\n(Маттэ 14:1-12; Лука 9:7-9)\n14Исус цІэрыІоу хъугъэти, икъэбар пачъыхьэу Ирод* зэхихыгъ. Зызэхехым, мырэущтэу ыІуагъ:\n–Мыр умэхъэкІоу Иуан ары. Ар лІагъэхэм къахэтэджыкІыжьыгъ, джары ащ фэдэ лъэкІыныгъэ зыхэлъ Іофышхохэр ыІэ къызкІикІыхэрэр.\n15–Ар пегъымбар Иляс* ары,– аІощтыгъ нэмыкІ цІыфхэм.\n–Ар пегъымбар гор, пэсэрэ пегъымбархэм афэдэу,–аІощтыгъ етІани нэмыкІхэми.\n16 Ау Ирод ахэмэ ягущыІэхэр зызэхеххэм, ыІуагъ: –Иуанэу зышъхьэ пязгъэупкІыгъэр лІагъэхэм къахэтэджыкІыжьыгъ.\n17Ирод ар зыкІиІуагъэр мыры: Ежьым ышэу Филипп зыцІэр псаоу пэтми, Ирод а Филипп ишъузэу Иродиадэ зыцІэр къыщэжьыгъ. 18Ащ къызэрищэжьыгъэм пае, Иуан Ирод риІощтыгъ: «О пшы ишъуз къэпщэжьыныр хабзэкІэ хъущтэп». 19Ащ пае Иродиадэ Иуан гужъ фыриІэу хъугъэ. Иродиадэ ихьатыркІэ Ирод идзэлІхэм Иуан аригъэубыти, хьапсым чІаригъэдзагъ. Иродиадэ Иуан аригъэукІынэу фэягъ, ау ар къыдэхъугъэп. 20Сыда пІомэ Иуан шъыпкъагъэ зиІэ цІыф лъапІэу зэрэщытыр Ирод ышІэщтыгъэти, щыщынэщтыгъ ыкІи ыухъумэщтыгъ. Иуан къыІохэрэм зядэІукІэ, инэу гумэкІыщтыгъ, ау щытми игуапэу едэІущтыгъ.\n21Зы мафэ горэм Иродиадэ Іофэу зылъыхъущтыгъэр къыфифагъ. Ирод къызыхъугъэ мафэр ыгъэлъэпІэнэу икъулыкъушІэхэм, идзэ ипэщэшхохэм, Галилей хэкум итхьаматэхэм ешхэ-ешъошхо афишІи къыригъэблэгъагъэх. 22Джащыгъум Иродиадэ ыпхъу унэм къихьи къафэшъуагъ. Иродрэ ихьакІэхэмрэ агу рихьыгъ.\n–УзыфаемкІи къысэлъэІуи, укъызэрысэлъэІурэр къыпфэсшІэщт,– риІуагъ пачъыхьэм пшъашъэм. 23ТхьарыІуи фишІыгъ:\n6:14 пачъыхьэ Ирод – еплъ Маттэ 14:1. 6:15 пегъымбар Иляс – еплъ Маттэ 16:14.\n–Сыд щыщми узыфаер остын, сипачъыхьагъу ыныкъо нэс.\n24Пшъашъэр унэм икІыжьи, янэ еупчІыжьыгъ:\n–УмэхъэкІо Иуан ышъхьэкІэ елъэІу,– къыриІожьыгъ янэ.\n25Пшъашъэр псынкІэу унэм къилъэдэжьи, пачъыхьэм къыриІуагъ:\n–Джыдэдэм умэхъэкІо Иуан ышъхьэ зы лэгъэшхо горэм илъэу къысэт.\n26Пачъыхьэм ар зызэхехым, ыгу лъэшэу къеуагъ, арышъхьакІэ хьакІэхэм апашъхьэ пшъашъэм тхьарыІоу фишІыгъэм пае игущыІэ епцІыжьынэу фэягъэп. 27Арыти, ардэдэм зы дзэлІ горэ Иуан ышъхьэ къыхьынэу унашъо фишІи ыгъэкІуагъ. 28Ар кІуи, Иуан ышъхьэ хьапсым щыпиупкІи, лэгъэшхом илъэу къыхьи, пшъашъэм къыритыгъ. Пшъашъэм янэ ритыжьыгъ. 29Иуан игъогу рыкІохэрэм хъугъэ-шІагъэр зызэхахым, къакІохи, Иуан ихьадэ хьапсым чІахыжьи, къэунэм чІалъхьажьыгъ.\nИсус нэбгырэ минитф зэригъэшхагъэр\n(Маттэ 14:13-21; Лука 9:10-17; Иуан 6:1-4)\n30Апостолхэр* Исус ыдэжь къыщызэрэугъоихи, Іофэу ашІэгъэ пстэумрэ цІыфхэм аригъэшІэгъэ Іоф пстэумрэ раІотэжьыгъэх. 31КъэкІо-накІохэр зэрэбагъэм пае, Исусрэ игъогу рыкІохэрэмрэ шхэгъуи фифэжьыщтыгъэхэпти, Исус ахэмэ ариІуагъ:\n–ЧІыпІэ Іудзыгъэ горэм тизакъоу тыкІонышъ, зыжъугъэпсэфыщт.\n32Арыти, къуашъом исхэу Іудзыгъэ чІыпІэ горэм язакъоу кІуагъэх. 33ЦІыфхэм ахэр къуашъом исхэу, ІукІыхэу алъэгъугъ, бэми къашІэжьыгъэх. ЦІыфхэр къэлэ пстэуми лъэсэу къадэчъыхи, Исусрэ игъогу рыкІохэрэмрэ къуашъомкІэ зыдэкІощтыгъэ чІыпІэм нэмысхэ рапшІэу ахэр нэсхи, къэзэрэугъоигъэх. 34Исус къуашъом къикІи, цІыф купышхор зелъэгъум, а цІыфхэр мэлахъо зимыІэ мэл Іэхъогъум фэдэхэу щыты-\n6:30 апостолхэр – еплъ Маттэ 10:2.\nгъэхэти, ыгу ягъуи, Іофыбэхэр аригъашІэхэу ыублагъ.\n35Мафэр зыхэкІуатэм, игъогу рыкІохэрэр Исус къыбгъодахьэхи къаІуагъ:\n–Мы чІыпІэр нэкІы, мафэри хэкІотэгъах. 36Чылэ-къоджэ гъунэгъухэм кІонхэшъ, гъомлапхъэ къызфащэфыжьыным пае, цІыфхэр тІупщыжьых; сыда пІомэ, ашхын зи яІэп.\n37–Шъо ахэр жъугъашхэх,– ариІуагъ Исус ахэмэ.\n–ТыкІонышъ, динар* шъитІум ауасэ хьалыгъу къэтщэфына, мы цІыфхэм ядгъэшхынэу?– къыраІожьыгъ адрэхэм.\n38–Хьалыгъу тхьапша шъуиІэр?– ариІуагъ Исус. –ШъукІуи къызэжъугъашІ.\n–Хьалыгъуитфырэ пцэжъыитІурэ тиІ.\n39ЕтІанэ Исус цІыф пстэури куп-купэу уц шхъуантІэм хагъэтІысхьанхэу игъогу рыкІохэрэм унашъо афишІыгъ. 40ЕтІанэ цІыфхэр шъэрышъэу, шъэныкъо-шъэныкъоу куп-купэу тІысыгъэх. 41ЕтІанэ Исус хьалыгъуитфымрэ пцэжъыитІумрэ къыштэхи, уашъом дэплъыий, Тхьэм щытхъу фишІыгъ. ЕтІанэ хьалыгъухэр зэгуичыхи, цІыфмэ апашъхьэ ралъхьанхэу игъогу рыкІохэрэм аритыгъэх. ПцэжъыитІури ахэмэ зэкІэми афигощыгъ. 42ЦІыф пстэури шхагъэх ыкІи загъэшхэкІыгъ. 43Ащ нэужым къялыжьыгъэ хьалыгъу такъырхэмрэ пцэжъыехэмрэ мэтэ пшІыкІутІу арызэу аугъоижьыгъэх. 44Шхагъэхэр лІы минитф хъущтыгъэх.\nИсус псы кІыІум тетэу зэрэкІуагъэр\n(Маттэ 14:22-33; Иуан 6:16-21)\n45Исус цІыф купышхор етІупщыжьыфэ, игъогу рыкІохэрэр ежьым ыпэ рапшІэу псыхъураем иадрабгъу ит Вифсайдэ къалэм зэпырыкІынхэу къуашъом ригъэтІысхьагъэх. 46Исус цІыфхэр зетІупщыжьыхэ ужым, Тхьэм елъэІунэу Іуашъхьэм дэкІоягъ.\n47Пчыхьэр къызэсым, къуашъор псыхъурэе гузэгум нэсыгъагъ, Исуси изакъоу чІыгум къытенагъ.\n6:37 динар – еплъ Маттэ 18:24.\n48Къуашъом исхэм жьыбгъэр къапеоти, ахэмэ ерагъэу къошъо бэщхэмкІэ афэу Исус ылъэгъугъэх. АтэкъэІогъум дэжь къуашъом исхэм алъэныкъокІэ псы кІыІум тетэу, Исус къэкІуагъ. Ахэмэ аблэкІы пэтыгъ. 49Исус псы кІыІум тетэу къакІоу залъэгъум, хьадэджадэу ашІошІи, къэкууагъэх, 50сыда пІомэ зэпстэуми ар алъэгъуи, лъэшэу щтагъэхэти ары.\nАрдэдэм Исус къадэгущыІагъ:\n–Шъугу шъумыгъэкІоды, сэры ар, шъумыщын.\n51ЕтІанэ ахэмэ къуашъом адитІысхьи, жьыбгъэр уцужьыгъэ. Лъэш дэдэу агъэшІэгъуагъ, 52сыда пІомэ Іофышхо гъэшІэгъонэу Исус хьалыгъухэмкІэ ышІэгъагъэр къагурымыІоу, гуркъэхэу* щытыгъэхэти ары.\nИсус Геннисарет хэкум сымаджэхэр зэрэщигъэхъужьыгъэхэр\n53Псыхъураем зызэпырэкІыхэм, Геннисарет хэкум нэсхи, гъурзыр щырадзыхыгъ. 54Къуашъом къызэрикІыхэу, цІыфхэм Исус къашІэжьыгъ. 55ЦІыфхэм а хэкур зэкІэ къачъыхьэу, сымаджэхэр пІуаблэхэм акІоцІылъхэу Исус зыдэщыІэу зыфаІорэ чІыпІэм къахьэу къаублагъ. 56Къуаджэми, къалэми, чылэми Исус тыдэ кІуагъэми сымаджэхэр а чІыпІэхэм ягузэгупІэхэм ащагъэтІылъти, зи мыхъуми ищыгъын кІапэм нигъэсынхэу къелъэІущтыгъэх, Исус ищыгъын кІапэми нэсыгъэ пстэури хъужьыщтыгъэх.\nИсус нэбгырэ миниплІ зэригъэшхагъэр\nА мафэхэм джыри зэ цІыф купышхо къэзэрэугъоигъ. Ахэмэ ашхын зи яІагъэпти, Исус игъогу рыкІохэрэм къяджи ариІуагъ:\n2–ЦІыф купышхом сыгу ягъу, сыда пІомэ мэфищ хъугъэу сигъус, ышхыни иІэп. 3МэлакІэ лІэхэу пІыфхэр стІупщыжьхэмэ, гъогум щызэхэфэщтых, сыда пІомэ чыжьэу къикІыгъэхэр ахэмэ ахэтых.\n4–Мы шъоф нэкІым ахэмэ афырикъун хьалыгъу зыгорэм тыдэ къихын ылъэкІына?– аІуи, игъогу рыкІохэрэм Исус къыраІожьыгъ.\n5–Хьалыгъу тхьапша шъуиІэр?– яупчІыгъ Исус ахэмэ. –Хьалыгъуибл тиІ,– къаІожьыгъ ахэмэ. 6Джащыгъум Исус цІыф купышхор чІыгум етІысэхынхэу унашъо ышІыгъ. Хьалыгъуиблыр къыштэхи, Тхьэм щытхъу фишІыгъ. ЕтІанэ хьалыгъухэр зэгуичыхи, цІыф купышхом ыпашъхьэ ралъхьанхэу игъогу рыкІохэрэм аритыгъэх. Ахэми арэущтэу ашІыгъ. 7Пцэжъые цІыкІу заули яІагъ. Ахэмэ апаий Исус Тхьэм щытхъу фишІи, ахэри цІыфмэ апашъхьэ ралъхьанхэу игъогу рыкІохэрэм ариІуагъ. 8ЦІыфхэр шхагъэх ыкІи загъэшхэкІыгъ. Ащ нэужым хьалыгъу такъырхэу къялыжьыгъэхэр мэтибл ар ызэу аугъоижьыгъэх. 9Шхагъэхэр нэбгырэ миниплІы фэдиз хъущтыгъэх. ЕтІанэ Исус цІыфхэр ытІупщыжьыгъэх. 10 ЦІыфхэр зетІупщыжьыхэ ужым, игъогу рыкІохэрэр игъусэхэу къуашъом итІысхьи, къуаджэу Далмануфэ иІэгъоблагъо кІуагъэ.\nЗы нэшэнэ гъэшІэгъонышхо горэ уашъом къафыригъэхынэу фарисейхэр Исус къызэрелъэІугъэхэр\n(Маттэ 16:1-4; Лука 11:29-32)\n11Фарисейхэр Исус ыдэжь къакІохи, гущыІэкІэ къеныкъокъухэу къаублагъ. Ежьыр агъэунэфыным пае, зы нэшэнэ гъэшІэгъонышхо горэ уашъом къафыригъэхынэу фэягъэх. 12Исус ыгукІэ куоу хэщэтыкІи къыІуагъ:\n–Джырэ цІыфхэр нэшэнэ гъэшІэгъонышхо сыд пае кІэупчІэхэра? Шъыпкъэр шъосэІо, Тхьэм джырэ цІыфхэм нэшэнэ гъэшІэгъонышхо зи къаритыщтэп.\n13ЕтІанэ Исус ахэр къыгъанэхи, къуашъом итІысхьи, псыхъураем иадрабгъу зэпырыкІыжьыгъ.\nФарисейхэм ятэджэпсырэ пачъыхьэ Ирод итэджэпсырэ\n14Исус игъогу рыкІохэрэм икъун хьалыгъу къыздахьынэу ащыгъупшэгъагъ. Къуашъом илъэу, зы хьалыгъу закъо нэмыкІ зи къыздахьыгъэп. 15Исус ахэмэ афигъэпытэу ариІуагъ:\n–Шъуфэсакъ, фарисейхэм ятэджэпсырэ пачъыхьэ Ирод итэджэпсырэ защышъуухъум.\n16–Хьалыгъу тиІэпышъ ары ащ зыкІиІорэр,– зэраІоу, игъогу рыкІохэрэр а Іофым тегущыІагъэх.\n17Исус ахэмэ аІорэм гу лъити ариІуагъ:\n–Хьалыгъу зэрэшъуимыІэм сыд пае шъутегущыІэрэ? Джыри зи зэхэшъумышІыкІэу ыкІи къыжъугурымыІоу ара? Ащ фэдизэу шъугуркъэу* шъущыта? 18Нэ шъуиІэ пэтми, шъумылъэгъоу ара? ТхьакІумэ шъуиІэ пэтми, зэхэшъумыхэу ара? 19Шъугу къэкІыжьырэба, хьалыгъуитфыр цІыф минитфым зафызэгосэчым, хьалыгъу такъыр матэхэу сыд фэдиза арызэу шъуугъоижьыгъэхэр?\n–Мэтэ пшІыкІутІу,– къыраІожьыгъ ахэмэ.\n20–Хьалыгъуиблыри цІыф миниплІым зафызэгосэчым, хьалыгъу такъыр матэхэу сыд фэдиза арызэу шъуугъоижьыгъэхэр?\n–Мэтибл,– къыраІожьыгъ ахэмэ.\n21–Джыри зи къыжъугурымыІоу ара?– ариІуагъ Исус ахэмэ.\n8:17 гуркъэ – еплъ 3:5.\nИсус Вифсайдэ къуаджэм щыщэу лІы нэшъу горэ зэригъэхъужьыгъэр\n22ЕтІанэ Исусрэ игъогу рыкІохэрэмрэ Вифсайдэ къуаджэм* къэкІуагъэх. ЦІыфхэм лІы нэшъу горэ Исус къыфащи, теІэбэнэу елъэІугъэх. 23Исус нэшъум ыІэ ыубыти, къуаджэм дищыгъ. ЕтІанэ нэшъум ынэхэм акІэужъунтхи, ыІэхэр нэшъум тырилъхьэхи еупчІыгъ:\n24Нэшъум ышъхьэ къыІэти къыІуагъ:\n–ЦІыфхэм къакІухьэу сэлъэгъух. Ахэр чъыгхэм афэдэх.\n25ЕтІанэ Исус ыІэхэр джыри зэ нэшъум ынитІумэ атырилъхьажьыгъэх. Ащ дэжьым лІым тэрэзэу ылъэгъоу хъугъэ. Ар хъужьи, пстэури нафэу ылъэгъоу хъужьыгъэ. 26Ащ нэужым Исус а лІым риІуагъ:\n–Къуаджэм удэмыхь, зыми зи емыІу.\nЕтІанэ ядэжь ыгъэкІожьыгъ.\n«Оры Христосыр», ыІуи, Петрэ Исус зэрэриІуагъэр\n(Маттэ 16:13-20; Лука 9:18-21)\n27Исусрэ игъогу рыкІохэрэмрэ Кайсарфилипие къалэм* иІэгъо-благъо икъуаджэхэм алъэныкъомкІэ кІуагъэх. КІохэзэ, Исус игъогу рыкІохэрэм яупчІыгъ:\n–ЦІыфхэм сэ хэт сыщыщэу аІора?\n28–Зы купым о уумэхъэкІо Иуанэу аІо,– къыраІожьыгъ ахэмэ. –НэмыкІхэми о упегъымбар Илясэу* аІо. ЕтІанэ адрэхэми о пегъымбархэмэ уащыщ горэу аІо.\n29–Адэ шъори, сэ хэт сыщыщэу шъуІора?– яупчІыгъ Исус ахэмэ.\n–Оры Христосыр*,– ыІуи, Петрэ Исус къыриІожьыгъ.\n8:22 Вифсайдэ къуаджэр – Вифсайдэ къуаджэр Иулиас зыцІэ къуаджэу Галилей псыхъураем итемыр тыгъэ къыкъокІыпІэ Іушъом Іутыгъэр арыщтын.\n8:27 Кайсарфилипие къалэр – Галилей псыхъураем километрэ 40-кІэ пэчыжьэу, итемыр лъэныкъомкІэ итыгъ.\n8:28 пегъэмбар Иляс – еплъ Маттэ 16:14.\n8:29 Христос – еплъ Маттэ 1:17.\n30Ащ дэжьым Исус ар зыми рамыІотэжьынэу ахэмэ афигъэпытагъ.\nИсус ежьыр зэраукІыщтри, лІагъэхэм къызэрахэтэджыкІыжьыщтри къызэриІуагъэр\n(Маттэ 16:21-28; Лука 9:22-27)\n31Джащыгъум Исус игъогу рыкІохэрэм мырэущтэу аригъашІэу ыублагъ:\n–ЦІыф Лъэпкъым Ыкъо* къиныбэ ыщэчын фаеу щыт. Нахьыжъхэми*, дин пэщэшхохэми*, Тэурат егъэджэкІо пащэхэми* ежьыр зэрамыпэсын ыкІи аукІын фаеу щыт, мэфищ нэужми лІагъэхэм къахэтэджыкІыжьын фаеу щыт.\n32Исус мы Іофхэр шъхьаихыгъэу къыІуагъэх. Джащыгъум Петрэ Исус зы лъэныкъокІэ Іуищи, фимыдэу ыублагъ.\n33Ау Исус зыкъызэригъэзэкІи, игъогу рыкІохэрэм яплъи, Петрэ егыигъ:\n–Сауж икІ, шэйтан! О уигупшысакІэ Тхьэм игупшысакІэу щытэп, цІыфым игупшысакІэу щыт нахь.\n34ЕтІанэ Исус цІыф купышхомрэ игъогу рыкІохэрэмрэ къяджи ариІуагъ:\n–Зыгорэ сэ сауж къырыкІонэу фаемэ, ежьыр зыфэе Іофхэр къерэгъанэхи, лІэныгъэм икъащ къерэшти, сауж къырэрэкІу; 35сыда пІомэ хэти зыпсэ мыкІодэу къэзыгъэнэжьынэу фаем ыпсэ шІокІодыщт, ау хэти сэщ паерэ къэбарышІум* паерэ зыпсэ зышІокІодрэм ыпсэ мыкІодэу къыгъэнэжьыщт. 36Дунаер зэкІэ зы цІыфым ие хъоу, ежьыр кІодмэ, ишІуагъэу къэкІощтыр сыда? 37ЦІы-\n8:31 ЦІыф Лъэпкъым Ыкъо – еплъ Маттэ 8:20.\n8:31 нахьыжъхэр – еплъ Маттэ 16:21.\n8:31 дин пэщэшхохэр – еплъ Маттэ 2:4.\n8:31 Тэурат егъэджэкІо пащэхэр – еплъ Маттэ 2:4.\n8:35 къэбарышІур – Исус Христос ехьылІэгъэ къэбарышІур ары. Тхьэм пегъымбархэм ягущыІэкІэ цІыфхэр къызэригъэгугъэгъэ Іофхэр Исус Христос Іофэу ышІагъэмкІэ къыыгъэшъыпкъэжьхэзэ ыгъэхъугъэх, арэущтэуи цІыфхэр мыкІодхэу къызэригъэнэжьыщтхэ гъогу афишІыгъ.\nфым ыпсэ пае уасэу сыд ытышъущтыр? 38Джырэ цІыфхэу Тхьэр зымышІэхэу, псэкІод зышІэхэрэм ащыщэу хэти сэррэ сэ сигущыІэхэмрэ къыттеукІытыхьэрэм, сэ ЦІыф Лъэпкъым Ыкъуи а цІыфым сытеукІытыхьажьыщт, мэлэІич лъапІэхэр сигъусэхэу сэ Сятэ ищытхъушхо фэдэ щытхъушхо сиІэу сыкъызыкІожькІэ.\n–Шъыпкъэр шъосэІо,– ариІуагъ Исус ахэмэ, –Тхьэм и Тетыгъошхо* лъэкІыныгъэшхокІэ къэкІуагъэу алъэгъуфэ, мыщ дэжьым щыт цІыфхэм ащыщхэу заулэм лІэныгъэр алъэгъущтэп.\nИсус итеплъэ зэрэзэрихъокІыгъэр\n(Маттэ 17:1-13; Лука 9:28-36)\n2Мэфих зытешІэ ужым, Исус Петри, Якъуби, Иуани зыдищэхи, зы Іошъхьэ лъагэ горэм язакъоу дищэягъэх. Джащыгъум ахэмэ апашъхьэ Исус итеплъэ щызэрихъокІыгъ. 3Дунаим тет гыкІакІо горэм щыгъынхэр фыжьэу зэригыкІышъущтхэм нахьи, Исус ищыгъынхэр нахь фыжьыбзэу, къэлыдэу хъугъэх. 4Ащ дэжьым пегъымбархэу Илясрэ Мусэрэ ахэм къафэлъэгъуагъэх, ахэри Исус къыдэгущыІэхэу щытыгъэх.\n5–Равви, мыщ дэжьым тызэрэщыІэр дэгъу,– ыІуи, Петрэ Исус къыриІуагъ. –Чэлищ щыдгъэІэн, ощ пае зы, Мусэ паий зы, Иляс паий зы.\n6Петрэ ыІон ышІагъэп; сыда пІомэ ахэр щтагъэхэти ары.\n7Джащыгъум зы ошъуапщэ къакІуи къашъхьэщыхьагъ. Ошъуапщэм зы макъэ горэ къыхэІукІыгъ:\n–Мары сэ шІу слъэгъурэ Скъо кІасэр. Ащ ыІорэм шъуедэІу.*\n9:1 Тхьэм и Тетыгъошхо – еплъ 1:15.\n9:7 Мары сэ шІу слъэгъурэ Скъо кІасэр. Ащ ыІорэм шъуедэІу! – еплъ Сэбур (Псалтыр) 2:7; Пегъымбар Мусэ апэрэ тхылъэу ытхыгъэм 22:2 ыкІи ятфэнэрэ тхылъэу ытхыгъэм 18:15.\n8ОшІэ-дэмышІэу, зызэплъэкІыжьхэм, ахэмэ ягъусэу Исус нэмыкІ зи алъэгъужьыгъэп.\n9Ахэр Іуашъхьэм къехыжьхэзэ, ежьырэу ЦІыф Лъэпкъым Ыкъо лІагъэхэм къахэтэджыкІыжьыфэ, алъэгъугъэр зыми рамыІотэжьынэу Исус унашъо афишІыгъ. 10А гущыІэхэр агу раубытагъэх, «ЛІагъэхэм къахэтэджыкІыжьынэу Исус зыфиІуагъэм къыригъэкІыгъэр сыда?» аІозэ зэупчІыжьыгъэх.\n11Ахэр Исус къеупчІыгъэх:\n–Тэурат егъэджэкІо пащэхэм ыпэ рапшІэу пегъымбар Иляс къэкІон фаеу аІоу, сыда зыкІаІорэр?\n12–Шъыпкъэ, ыпэ рапшІэу Иляс къэкІонышъ, Іоф пстэури тэрэзэу зэтыригъэуцожьын фае,– ариІожьыгъ Исус, –ау Тхьэм игущыІэ тхыгъэхэм зэрарытым фэдэу, ЦІыф Лъэпкъым Ыкъо къиныбэ ыщэчын фаеу щыт, цІыфхэми зэрамыпэсын фаеу щыт. 13Ау сэ шъосэІо, Иляс къэкІогъах,* Іоф бзэджагъэу ежьым рашІэнхэу зыфэягъэхэри рашІагъэх, ежьым ехьылІагъэу Тхьэм игущыІэ тхыгъэхэм зэрарытым фэдэу.\nИсус джынапцІэ зыхэс кІалэ горэ зэригъэхъужьыгъэр\n(Маттэ 17:14-20; Лука 9:37-43а)\n14Исусрэ игъусищрэ адрэ нэбгырэхэу игъогу рыкІохэрэм адэжь къызагъэзэжьым, цІыф купышхом ахэр къауцухьагъэхэу, Тэурат егъэджэкІо пэщэ куп ахэмэ къянэкъокъухэу алъэгъугъэх. 15Исус къызалъэгъум, цІыф купышхом зэкІэ агъэшІагъуи, къыбгъодэлъадэхи, шІуфэс къырахыгъ.\n16–Сыдым ехьылІагъэу ахэмэ шъуянэкъокъура?–яупчІыгъ Исус игъогу рыкІохэрэм.\n17ЦІыф купышхом хэтэу зыгорэм къыриІуагъ:\n–Дин гъэсакІу, джынапцІэу сэ сикІалэ бзако зышІырэр хэсти, къыпфэсщагъ. 18ДжынапцІэр кІалэм къыхахьэ къэс, чІыгум къытыредзэ. ЫІупс къыІутІэтІэу, ыцэхэр зэригъэшхыхэу зэтекъэ. О уигъогу рыкІохэрэм\n9:13 Иляс къэкІогъах – Исус зыфиІуагъэр умэхъэкІоу Иуан (Яхьяр) ары. Иуан Христос игъогу ыгъэпсынэу Тхьэм къызэригъэгугъэгъэ пегъымбар Иляс ары. Еплъ Маттэ 16:14.\nджынапцІэр хафынэу сялъэІугъ, арышъхьакІэ ахэмэ ар хафын алъэкІыгъэп.\n19–Еоой, шъо джырэ цІыфхэу шІошъхъуныгъэ зимыІэхэр,– ариІожьыгъ Исус. –Сыд фэдизрэ сышъухэтын фая? Сыд фэдизрэ шъусщыІэн фая? А кІалэр къысфашъущ.\n20Ахэмэ кІалэр Исус къыфащагъ. Ау джынапцІэм Исус зэрилъэгъоу, кІалэр къыгъэкІэзэзыгъ. КІалэр чІыгум къытефи, Іупсыр къыІутІэтІэу укІорэигъэ.\n21–Сыд фэдиз хъугъэу мыщ фэдэу щыта?– еупчІыгъ Исус кІалэм ятэ.\n–ИцІыкІугъэ къыщегъэжьагъэу арэущтэу щыт,– къыІожьыгъ ятэ. 22–ДжынапцІэм ар ыгъэкІодыным пае, машІоми псыми бэрэ ахидзэщтыгъ. Зыгорэ пшІэн плъэкІымэ, гукІэгъу къытфэшІи къыддэІэпыІ.\n23–«Зыгорэ пшІэн плъэкІымэ», оІо,– риІуагъ Исус а лІым. –ШІошъхъуныгъэ зиІэм сыдрэ Іофи ышІэн елъэкІы.\n24Ардэдэм кІалэм ятэ къэкууагъ:\n–Сэ сшІошъ мэхъу, сишІошъмыхъуныгъэ сытекІонэу къыздэІэпыІ, тхьаматэ.\n25Исус цІыф купышхо къэзэрэугъоигъэу зелъэгъум, джынэпцІэ Іаем егыий риІуагъ:\n–О, цІыфхэр бзакоу ыкІи дэгоу зышІырэ джынапцІ, унашъо къыпфэсэшІы, мы кІалэм хэкІыжьи, ныбжьи укъыхэмыхьажь.\n26ДжынэпцІэ Іаер къыхэкуукІи, кІалэр лъэшэу къыгъэкІэзэзи хэкІыжьыгъ. КІалэр хьадэм фэдэу хъугъэ. Арыти, а цІыфхэм ащыщыбэхэм, «Ар лІагъэ» аІуагъ. 27Ау Исус кІалэм ыІэ къыубыти, ылъакъохэм атыригъэуцуагъ, кІалэри къэтэджыжьыгъ.\n28Ащ ыужым Исус унэ горэм зехьэм, игъогу рыкІохэрэм язакъоу къызынэжьхэм, къеупчІыгъэх:\n–Сыд пае а джынапцІэр тэ хэтфын тымылъэкІыгъа?\n29–Мыщ фэдэ лъэпкъыр тхьэлъэІунымрэ нэкІынымрэ афэшъхьафкІэ цІыфым хэпфышъущтэп,– ариІожьыгъ Исус.\nИсус ежьыр зэраукІыщтри, лІагъэхэм къызэрахэтэджыкІыжьыщтри ятІонэрэу къызэриІуагъэр\n(Маттэ 17:22-23; Лука 9:43б-45)\n30Исусрэ игъогу рыкІохэрэмрэ а чІыпІэм икІыхи, Галилей хэкум кІоцІырыкІыгъэх. Ахэр зыдэщыІэхэр Исус зыми къышІэнэу фэягъэп, 31сыда пІомэ игъогу рыкІохэрэм Іофхэр аригъашІэщтыгъэхэти ары. Ахэмэ мырэущтэу ариІуагъ:\n–ЦІыф Лъэпкъым Ыкъо цІыфхэм аІэкІэхьанышъ, ахэмэ ежьыр аукІыщт, ау заукІы ужым, мэфищ тешІагъэу лІагъэхэм къахэтэджыкІыжьыщт.\n32Ау игъогу рыкІохэрэм а гущыІэхэм къарыкІырэр къагурыІуагъэп, ежьым къеупчІынхэуи щынэщтыгъэх.\nХэта анахь ин дэдэр?\n(Маттэ 18:1-5; Лука 9:46-48)\n33Капернаум къалэм къэкІожьыгъэх. Унэм зехьэхэм, Исус игъогу рыкІохэрэм яупчІыгъ:\n–Гъогум шъузытетым, сыда шъузытегущыІагъэр?\n34Ау ахэмэ заушъэфыгъ, сыда пІомэ ахэр гъогум зытетхэм, «Тэ тщыщэу хэт анахь ин дэдэр», аІоти зэнэкъокъущтыгъэх.\n35Исус тІыси, игъогу рыкІорэ нэбгырэ пшІыкІутІум къяджи ариІуагъ:\n–Зыгорэ апэ итынэу фаемэ, ар ауж дэдэу хъун фае, пстэуми Іофтабгэуи афэхъун фае.\n36Зы сабый горэм ыІэ къыубыти, агузэгу ригъэуцуи, ІаплІ рищэкІи ариІуагъ:\n37–Хэти мыщ фэдэ сабыир сэ сцІэкІэ къезыгъэблагъэрэм сэ сыригъэблэгъагъэу мэхъу; хэти сэ сезыгъэблагъэрэми сэ сизакъоу арэп ригъэблагъэрэр, сэ сыкъэзыгъэкІуагъэри ары.\n38–Дин гъэсакІу, лІы горэм о пцІэкІэ джынапцІэхэр цІыфхэм ахифхэу тлъэгъугъэ,– ыІуи, Иуан Ису къыриІуагъ. –Ар тэ зэрэтщымыщым пае зэтетІэжьэнэу тыпылъыгъ.\n39–ЗэтешъумыІажь ар,– къыІуагъ Исус, –сыда пІомэ сэ сцІэкІэ Іофышхо гъэшІэгъон зышІэрэр ащ лъыпытэу ІэягъэкІэ къыстегущыІэн ылъэкІыщтэп. 40Сыда пІомэ тэ къытпэмыуцурэр тигъусэшъ ары. 41Шъыпкъэр шъосэІо, Христос игъогу шъузэрэрыкІорэм пае, зы псы шъуалъэ шъуезыгъашъорэм ифэшъошэ ІэхьышІу шІокІодыщтэп.\nЦІыфхэм псэкІод ашІэнэу дэзыхьыхырэ Іофхэр\n(Маттэ 18:6-9; Лука 17:1-2)\n42–Мы цІыкІухэм ащыщэу сэркІэ шІошъхъуныгъэ зиІэм псэкІод ышІэнэу хэти дэзыхьыхрэм ыпшъэтыкъ мыжъо шъхьал кІэрашІэу, хым хадзагъэмэ, ежьымкІэ нахьышІущтыгъ. 43,44О пІэ псэкІод пшІэнэу удихьыхмэ, пыупкІыжь. УІитІу псаоу джэхьнэмэу цІыфылыр зышхыщтэу, хьамлыухэр зыщымылІэжьыщтэу, зимашІуи мыкІосэжьыщтым* укІоным нахьи, уІащэу мыкІодыжьын щыІэныгъэ бгъотыныр оркІэ нахьышІу. 45,460 плъакъуи псэкІод пшІэнэу удихьыхмэ, пыупкІыжь. ПлъэкъуитІу псаоу джэхьнэмэу цІыфылыр зышхыщтэу, хьамлыухэр зыщымылІэжьыщтэу, зимашІуи мыкІосэжьыщтым упадзэным нахьи, улъащэу мыкІодыжьын щыІэныгъэ бгъотыныр оркІэ нахьышІу. 47,48Ащ фэдэуи, о унэ псэкІод пшІэнэу удихьыхмэ, къитхъыжь. УнитІу псаоу джэхьнэмэу цІыфылыр зышхыщтэу, хьамлыухэр зыщымылІэжьыщтэу, зимашІуи мыкІосэжьыщтым упадзэным нахьи, зы нэ нахь уимыІэми, Тхьэм и Тетыгъошхо ыІэчІэгъ учІэхьаныр оркІэ нахьышІу. 49Тхьэм хэтрэ цІыфи машІокІэ ыщыущт, сыдрэ къурмэныпхъэри щыгъукІэ ащыущт.\n50–Щыгъур дэгъу. Ау щыгъум ищыугъэ хэкІымэ, сыдэущтэу ищыугъэ хэшъулъхьажьыщт? Щыугъэ зыхэжъугъэлъ, шъузэгурыІоуи шъузэдэпсэу.\n9:43 хьамлыухэр зыщымылІэжьыщтэу, зимашІуи мыкІосэжьыщтыр –еплъ Пегъымбар Исайас тхылъэу ытхыгъэм 66:24.\nШъхъэгьусэ тІупщыжьыным ехьылІагъ\nИсус а лъэныкъом икІыжьи, Иудей хэкоу Иордан псыхъом иадрабгъу щыІэм кІуагъэ. Джыри зэ цІыф купышхохэр ыдэжь къыщызэрэугъоигъэх, зэрихабзэуи Исус ахэмэ Тхьэм игущыІэхэр аригъашІэхэу ыублагъ.\n2Джащыгъум фарисей заулэ Исус къыбгъодахьэхи, ежьыр хагъэукъоным пае, къеупчІыгъэх:\n–ЛІым ишъуз ытІупщыжьыныр хабзэкІэ хъущта?\n3–Пегъымбар Мусэ унашъоу сыда къышъуфишІыгъэр?–ариІожьыгъ Исус ахэмэ.\n4–ЛІы горэм ишъуз зэритІупщыжьырэ тхылъ ытхымэ, шъузыр ытІупщыжьынэу пегъымбар Мусэ фит ышІыгъ*,– къаІожьыгъ ахэмэ.\n5–Шъуигуркъагъэ* пае пегъымбар Мусэ а унашъор къышъуфитхыгъ,– ариІожьыгъ Исус ахэмэ. 6–Ау ублапІэм дэжь Тхьэм щыІэр зэкІэ къызегъэхъум, цІыфхэр «хъулъфыгъэрэ бзылъфыгъэрэ къыгъэхъугъэх»*. 7«Ащ къыхэкІыкІэ* лІыр ятэ-янэхэм ахэкІынышъ, ишъуз гъусэ фэхъунышъ, 8итІур зыпкъы хъущтых». Арэущтэу ахэр зыпкъых нахь, пкъитІоу хъужьхэрэп. 9Арышъ, а тІоу Тхьэм гъусэ зэфишІыгъэхэр цІыфым зэгуигъэкІыжьы хъущтэп.\n10ЕтІанэ унэм исхэу, игъогу рыкІохэрэр а ІофымкІэ Исус къеупчІыгъэх. 11Исус ариІуагъ:\n–Хэтми зишъуз зытІупщыжьэу, нэмыкІ бзылъфыгъэ къэзыщэжьырэм апэрэ шъузымкІэ зинэ ышІагъэу мэхъу. 12Шъузыри илІ гокІыжьэу нэмыкІ лІы горэм дэкІожьмэ, ащи зинэ ышІагъэу мэхъу.\n10:4 Мусэ фит ышІыгъ – еплъ Пегъымбар Мусэ ятфэнэрэ тхылъэу ытхыгъэм 24:1.\n10:5 гуркъагъэ – еплъ 3:5.\n10:6 хъулъфыгъэрэ бзылъфыгъэрэ къыгъэхъугъэх – еплъ Пегъымбар Мусэ апэрэ тхылъэу ытхыгъэм 1:27.\n10:7-8 Ащ къыхэкІыкІэ – еплъ Пегъымбар Мусэ апэрэ тхылъэу ытхыгъэм 2:24.\n(Маттэ 19:13-15; Лука 18:15-17)\n13ЕтІанэ цІыфхэм сабыйхэр Исус къыфащагъэх, Тхьэм ынэшІу ахэмэ къащифэным пае, Исус ахэмэ атеІэбэнэу. Ау Исус игъогу рыкІохэрэм афадагъэп. 14Исус ащ гу зылъетэм, ыгу ябгъэу ариІуагъ:\n–Сабыйхэр садэжь къэрэкІох, зи яшъумыІоу, сыда пІомэ ащ фэдэхэр Тхьэм и Тетыгъошхо ыІэчІэгъ чІэтых. 15Шъыпкъэр шъосэІо, сабыим Тхьэм и Тетыгъошхо зэридэрэм фэдэу, хэтми Тхьэм и Тетыгъошхо зымыдэрэр а Тетыгъошхом ыІэчІэгъ чІэхьащтэп.\n16ЕтІанэ Исус сабыйхэм ІаплІ арищэкІи, ыІэхэр атырилъхьэхи, Тхьэм ынэшІу къащифэнэу афелъэІугъ.\n(Маттэ 19:16-30; Лука 18:18-30)\n17Исус гъогум зытехьажьым, зы лІы горэ ыдэжь къачъи, лъэгонджэмышъхьэкІэ ыпашъхьэ къитІысхьи къеупчІыгъ:\n–Дин гъэсэкІо дэгъу, мыкІодыжьын щыІэныгъэ ІэхьышІоу къыслъысыным пае, сыда сшІэщтыр?\n18–Сыда дэгъукІэ укъызкІысаджэрэр?– риІожьыгъ Исус а лІым. –Тхьэм нэмыкІэу зи дэгъу щыІэп. 19Тхьэм иунашъохэр ошІэх: «ЦІыф умыукІ, зинэ умышІэ, умытыгъу, нэмыкІ цІыфхэм пцІы атемылъхь, цІыфхэм яІэр гъэпцІэныгъэкІэ къатемых, уятэрэ уянэрэ лъытэныгъэ афэшІ».\n20–Дин гъэсакІу,– къыриІожьыгъ а лІым Исус, –сикІэлэгъу къыщегъэжьагъэу ахэр зэкІэ сэгъэцакІэх.\n21Джащыгъум Исус а лІым еплъи, ыгу еІуи риІожьыгъ: –Зы уищыкІагъ. КІуи, уиІэ пстэури щэжьи, ахъщэр\nтхьамыкІэхэм ят. Джащыгъум уашъом мылъкушхо щыуиІэ хъущт. ЕтІанэ къащыр къашти, къакІуи, сауж къырыкІу.\n22Ар Исус къызеІом, лІым ынэгу къызэІахьи, ыгу къеоу ІукІыжьыгъ, сыда пІомэ мылъкушхо иІагъэти ары.\n23Исус зиплъыхьи, игъогу рыкІохэрэм ариІуагъ:\n–Мылъку зиІэхэмкІэ Тхьэм и Тетыгъошхо ыІэчІэгъ чІэхьанхэу сыдэу къин!\n24Исус игъогу рыкІохэрэм а гущыІэхэр зызэхаххэм, лъэшэу агъэшІэгъуагъ. Ау Исус джыри зэ ариІуагъ:\n–Синыбджэгъухэр, мылъкум щыгугъыхэрэмкІэ Тхьэм и Тетыгъошхо ыІэчІэгъ чІэхьанхэр сыдэу къин! 25Баир Тхьэм и Тетыгъошхо ыІэчІэгъ чІэхьаным нахьи, махъшэр мэстанэм икІыныр нахь ІэшІэх.\n26Исус игъогу рыкІохэрэм ар нахьыбэу агъэшІагъуи зэраІожьыгъ:\n–Арэущтэу щытмэ, ежьым зимыгъэкІодэу, хэт зыкъэзыгъэнэжьын зылъэкІыщтыр?\n27Исус ахэмэ яплъи къыІуагъ:\n–ЦІыфхэм ежьхэм замыгъэкІодэу зыкъагъэнэжьын алъэкІырэп, ау Тхьэм елъэкІы; сыда пІомэ Тхьэм ымылъэкІын Іоф зи щыІэп.\n28–Мо къэдаІолъ, тэ тиІэгъэ пстэури къэдгъани, о уауж тыкъырыкІуагъ,– ыІуи, Петрэ Исус риІоу ыублагъ.\n29,30–Шъыпкъэр шъосэІо,– къыІуагъ Исус, –хэт щыщми е зиунэ, е зышхэр, е зышыпхъухэр, е зянэ, е зятэ, е зишъуз, е зибынхэр, е зичІыгухэр сэщ паерэ къэбарышГум* паерэ къэзыгъэнагъэу, джы мы дунаем унэхэр, шыхэр, шыпхъухэр, ныхэр, бынхэр, чІыгухэрэ фэдишъэу щызымыгъотыжьыщт цІыф зи щыІэп, а цІыфыми къиныбэ рагъэщэчыщт. Адрэ дунаеми мыкІодыжьын щыІэныгъэ щыриІэ хъущт. 31Ау апэ итхэм ащыщхэу бэхэр ауж къинэщтых, ауж итхэри апэу хъущтых.\nИсус ежьыр зэраукІыщтри, лІагъэхэм къызэрахэтэджыкІыжьыщтри ящэнэрэу къызэриІуагъэр\n(Маттэ 20:17-19; Лука 18:31-34)\n32Ерусалим дэкІуаехэу гъогум зытетхэм, игъогу рыкІохэрэм апэ итэу Исус кІуагъэ. Ахэмэ агъэшІагъоу, щынагъо агухэм арылъэу, ыуж итхэу кІощтыгъэх. Исус джыри зэ игъогу рыкІорэ нэбгырэ пшІыкІутІур зы лъэ-\n10:29-30 къэбарышІур – еплъ 8:35.\nныкъокІэ Іуищыхи, ежьым къехъулІэщтыр ариІоу ыублагъ.\nЗ3–Мары, тэ джы ЕрусалимкІэ тыдэкІуае,– ыІуагъ. –Ащ дэжьым ЦІыф Лъэпкъым Ыкъо дин пэщэшхохэмрэ Тэурат егъэджэкІо пащэхэмрэ аІэкІэхьащт. Ахэмэ ежьым укІ къытыралъхьащт, хымэ лъэпкъхэми* аІэкІалъхьащт. 34Ахэр къыкІэнэкІэщтых, къытеужъунтхэщтых, къамыщкІэ къеощтых ыкІи аукІыщт. Мэфищ нэужми ежьыр лІагъэхэм къахэтэджыкІыжьыщт.\nЯкъубэрэ Иуанрэ Іофэу Исус зыкІелъэІугъэхэр\n35Зеведей ыкъохэу, Якъубэрэ Иуанрэ Исус къыбгъодахьэхи къыраІуагъ:\n–Дин гъэсакІу, тэ тыкъызэрэолъэІущтыр къытфэпшІэнэу тыфай.\nЗ6–Сыда къышъуфэсшІэнэу шъузыфаер?– ариІуагъ Исус.\n37–О уищытхъушхо къызыскІэ, зыр уиджабгъукІэ адрэр уисэмэгубгъукІэ тыкъэтІысынэу фит тыкъэшІ,– къыраІожьыгъ ахэмэ.\n38–Шъо шъузыкІэлъэІурэр шъушІэрэп,– ариІуагъ Исус. –Сэ сызэшъощт къиныгъэм ишъуалъэ итым шъо шъуешъон шъулъэкІыщта, хьауми цІыфхэм Іаеу сызэраумэхъыщт шІыкІэм фэдэу, зяжъугъэумэхъын шъулъэкІыщта?\n39–ТлъэкІыщт,– къыраІожьыгъ ахэмэ.\n–Сэ сызэшъощт къиныгъэм ишъуалъэ итым шъори шъуешъощт,– ариІуагъ Исус. –ЦІыфхэм сэ Іаеу сызэраумэхъыщт шІыкІэм фэдэу, шъори шъуаумэхъыщт. 40Ау сэ сиджабгъукІэ е сисэмэгубгъукІэ шъукъэтІысынэу фит шъусшІын слъэкІыщтэп. А тІысыпІэхэр цІыфхэу Тхьэм зыфигъэхьазырыгъэхэм яй.\n41Адрэ нэбгырипшІэу Исус игъогу рыкІохэрэм ар зызэхахым, Якъубрээ Иуанрэ афэгубжыгъэх. 42Ащ дэжьым Исус игъогу рыкІохэрэм къяджагъ.\n–Шъо шъошІэ,– ариІуагъ Исус, –мы дунаем пщы-\n10:33 хымэ лъэпкъхэр – мыщ дэжьым ащ къикІырэр Рим (Рум) и цІыфхэу тетыгъо зиІэхэр ары.\nкІэ щызаджэхэрэр цІыфхэм апшъэ зэрэдэсхэрэри, ятхьаматэхэм цІыфхэм тетыгъо зэряфыряІэри шъошІэ. 43Шъо шъуазыфагу арэп зэрэщытын фаер. Шъуащыщэу ин хъунэу фаер Іофтабгэу къышъуфэхъун фае. 44Шъуащыщэу апэ итынэу фаери пстэуми пщылІ афэхъун фае. 45Сыда пІомэ ЦІыф Лъэпкъым Ыкъо* цІыфхэм яшІуагъэ ежьым зэригъэкІыжьыныр арэп къызфэкІуагъэр, ежьым ишІуагъэ цІыфхэм аригъэкІыныр, цІыфыбэхэми апае ыпсэ шъхьэщэфыжьэу ытыныр ары нахь.\nИсус Вартимей зыцІэ нэшъур зэригъэхъужьыгъэр\n(Маттэ 20:29-34; Лука 18:35-43)\n46Исусрэ игъогу рыкІохэрэмрэ Ерихон къалэм* къэкІуагъэх. ЦІыф купышхо ягъусэу ахэр къалэм зыдэкІыжьхэм, Тимей ыкъоу Вартимей зыцІэу, зы лъэІокІо нэшъу горэ гъогу напцэм Іусыгъ. 47Назарет щыщ Исус зэрэблэкІырэр зызэхехым, мэкъэшхокІэ къэджагъ:\n–Даутэ Ыкъо* Исус, гукІэгъу къысфэшІ!\n48ЦІыфыбэхэм амыдэу «Щыгъэт!» раІуагъ. Ау ар джыри нахь мэкъэшхокІэ къэджагъ:\n–Даутэ Ыкъу, гукІэгъу къысфэшІ!\n49Исус къызэтеуцуи къыІуагъ:\n–Умыщын, къэтэдж, ежьыр къыоджэ,– аІуи, нэшъум къеджагъэх. 50Нэшъум ищыгъын кІыІутелъ зытыридзыжьи, къызщылъэти Исус ыдэжь къэкІуагъ.\n51–Сыда къыпфэсшІэнэу узыфаер?– риІуагъ Исус а лІым.\n–Равви, сынэхэр къэгъэплъэжьых,– къыриІуагъ нэшъум.\n52–КІожь,– риІуагъ Исус. –О уишІошъхъуныгъэ уигъэхъужьыгъ.\nАрдэдэм нэшъум ынэхэр къэплъэжьыгъэх, Исуси ыуж итэу гъогум техьагъ.\n10:45 ЦІыф Лъэпкъым Ыкъо – еплъ Маттэ 8:20. 10:46 Ерихон къалэр – еплъ Маттэ 20:29. 10:47 Даутэ Ыкъо – еплъ Маттэ 9:27.\nЩытхъушхо иІэу, Исус Ерусалим зэрэдэхьагъэр\n(Маттэ 21:1-11; Лука 19:28-40; Иуан 12:12-19)\nИсусрэ игъогу рыкІохэрэмрэ Ерусалим игъунэгъу хъугъэх. Елеон Гуашъхьэм* Іус къуаджэхэу Виффагиерэ Вифаниерэ къызынэсхэм, Исус игъогу рыкІохэрэм ащыщхэу нэбгыритІу апэ ыгъэкІуагъэх, 2мырэущтэу ариІозэ:\n–ШъуапэкІэ ит къуаджэм шъудахь. Шъузэрэдахьэу, щыд къунанэу зы цІыф горэ ныбжьи зытемытІысхьагъэр епхыгъэу шъуапэ къифэщт. Ар къыкІэрышъутІэтыкІи, мо къашъущэ. 3«Сыда шъушІэрэр?» ыІоу, зыгорэ къышъоупчІымэ, «Зиусхьаныр ащ фай», ешъуІуи, занкІэу къэшъущэнэу фит шъуишІыщт.\n4Ахэр кІохи, урамым тетэу къэлапчъэ горэм епхыгъэу, щыд къунан горэ къагъоти, къыкІэратІэтыкІыгъ. 5А чІыпІэм щытхэм ащыщхэм къараІуагъ:\n–Сыд пае а щыд къунаныр къыкІэрышъутІэтыкІыра?\n6Исус зэриІуагъэм фэдэу пэгъокІ аратыжьи, адрэхэм щыд къунаныр ащэнэу фит къашІыгъэх. 7Щыд къунаныр Исус ыдэжь къащи, ящыгъынхэр тыралъхьагъэх. ЕтІанэ Исус щыд къунаным тетІысхьагъ. 8ЦІыфыбэхэм ящыгъынхэр гъогум тыраубгъощтыгъэх, нэмыкІхэми чъыг къутамэхэр хатэхэм къащыпаупкІыхэти, гъогум тыралъхьэщтыгъэх. 9ЦІыфхэу Исус ыпэ итхэу кІощтыгъэхэми, ыуж итхэу кІощтыгъэхэми мэкъэшхокІэ аІощтыгъ: –Хьусаннэ!* Зиусхьаным ыцІэкІэ къакІорэм щытхъушхор ий! 10Тятэшхоу Даутэ и Тетыгъоу къэкІощтым щытхъушхор ий! Хьусаннэ! Анахь Иным щытхъушхор ий!*\n11Исус Ерусалим дахьи, Тхьэм иунэшхо чІэхьагъ. Зэпстэури къызеплъыхьэм ыуж, мафэр хэкІотагъэти, къалэм дэкІи, игъогу рыкІорэ нэбгырэ пшІыкІутІур игъусэхэу Вифание къуаджэм кІуагъэ.\n11:1 Елеон Іуашъхьэр – еплъ Маттэ 21:1.\n11:9 Хьусаннэ – щытхъу гущыІэ ары.\n11:9-10 Еплъ Сэбур (Псалтыр) 118:25-26 (урыс библиемкІэ 117:25-26).\nИсус ынджыр чъыгым зэребгыгъэр\n12ЯтІонэрэ мафэм Вифанием зыдэкІыжьхэм, Исус къэмэлэкІагъ. 13Тхьапэхэр зыпыт ынджыр чъыг чыжьэкІэ зелъэгъум, зыгорэ пытмэ еплъынэу кІуагъэ. Чъыгым зынэсым, тхьапэ нэмыкІ зи пымытэу къычІэкІыгъ, сыда пІомэ ынджырым игъо щытыгъэпти ары. 14Арэущтэу зэхъум, Исус чъыгым риІуагъ:\n–Непэ щегъэжьагъэу о къыппыкІэу егъашІэми зыми зи ерэмышх.\nИгъогу рыкІохэрэм Исус къыІуагъэр зэхахыгъ.\nИсус щэн-щэфакІохэр Тхьэм иунэшхо къызэрэчІифыгъэхэр\n(Маттэ 21:12-17; Лука 19:45-48; Иуан 2:13-22)\n15ЕтІанэ Ерусалим нэсыгъэх. Исус Тхьэм иунэшхо чІахьи, щэн-щэфакІохэу ащ чІэтхэр* къычІифыхэу ыублагъ. Ахъщэ зыхъожьхэрэм* яІанэхэмрэ, тхьаркъо зыщэхэрэм япхъэнтІэкІухэмрэ зэпыригъэзагъэх. 16Тхьэм иунэшхо кІоцІыкІэ зыми зи щызэпырихынэу ыдагъэп.17ЦІыфхэм шъыпкъэр аригъашІэзэ, мыщ фэдэу ариІуагъ:\n–Тхьэм къызэриІорэр игущыІэ тхыгъэхэм арытба:* «Сэ сиунэ лъэпкъ пстэуми тхьэлъэІупІэу афэхъущт?» Ау шъо «хъункІэкІо гъэбылъыпІэм»* фэдэу шъушІыгъэ.\n18Дин пэщэшхохэмрэ Тэурат егъэджэкІо пащэхэмрэ Исус къыІуагъэхэр зызэхаххэм, ежьыр зэрагъэкІодыщт шІыкІэм лъыхъухэу аублагъ; сыда пІомэ Исус Іофхэу аригъашІэщтыгъэхэр цІыф купышхом ыгъэшІагъохэти, дин пэщэшхохэмрэ Тэурат егъэджэкІо пащэхэмрэ Исус щыщынэщтыгъэх.\n19ЕтІанэ пчыхьэр къызэсым, Исусрэ игъогу рыкІохэрэмрэ къалэм дэкІыжьыгъэх.\n11:15 щэн-щэфакІохэу ащ чІэтхэр – еплъ Маттэ 21:12.\n11:15 ахъщэ зыхъожьхэрэр – еплъ Маттэ 21:12.\n11:17 Тхьэм игущыІэ тхыгъэхэм арытба? – еплъ Пегъымбар Исайас тхылъэу ытхыгъэм 56:7.\n11:17 хъункІэкІо гъэбылъыпІэ – еплъ Пегъымбар Иеремие тхылъэу ытхыгъэм 7:11.\nЫнджыр чъыгэу гъугъэр\n20Пчэдыжьым ынджыр чъыгым къызыблэкІыжьхэм, ылъапсэ нэсэу ар зэрэгъугъэр алъэгъугъ. 21Петрэ ащ дэжьым Исус ыІогъагъэр ыгу къэкІыжьи къыриІуагъ:\n–Равви, еплъ, ынджыр чъыгэу узэбгыгъэр гъугъэ!\n22–ТхьэмкІэ шІошъхъуныгъэ шъугухэм арыжъугъэлъ,– ариІожьыгъ Исус ахэмэ. 23–Шъыпкъэр шъосэІо, зыгорэм ыгу щэч къыримыгъахьэу, къыІорэр хъункІэ шІошъхъуныгъэ иІэу, мы Іуашъхьэм, «ЗыкъэІэти хым зыхадз», зиІокІэ, ар къыдэхъущт. 24Арышъ, шъосэІо, сыд щыщкІи Тхьэм шъуелъэІумэ, Тхьэм ар къызэрэшъуфишІэщтымкІэ шІошъхъуныгъэ шъугухэм арыжъугъэлъи, къышъуфишІэщт. 25Тхьэм шъузелъэІукІи, гукъанэ зыгорэм фышъуиІэмэ фэжъугъэгъу, Шъуятэ лъапІэу уашъом щыІэм шъо мыхъунхэу шъушІагъэхэр къышъуфигъэгъунхэм пае. 26Ау шъо ащ фэшъумыгъэгъумэ, Шъуятэ лъапІэу уашъом щыІэм шъо мыхъунхэу шъушІагъэхэри къышъуфигъэгъущтхэп.\nДжурт тхьаматэхэр Исус итетыгъо къезытыгъэмкІэ къызэреупчІыгъэхэр\n(Маттэ 21:23-27; Лука 20:1-8)\n27Джыри зэ Исусрэ игъогу рыкІохэрэмрэ Ерусалим къэкІожьыгъэх. Исус Тхьэм иунэшхо къыкІухьэзэ, дин пэщэшхохэмри, Тэурат егъэджэкІо пащэхэри, нахьыжъхэри къыбгъодахьэхи, 28къыраІуагъ:\n–Мы Іофхэр пшІэнхэу фитыныгъэр тыда къыздипхыгъэр, е ахэр пшІэнхэу тетыгъор хэта о къыозытыгъэр?\n29–Сэри шъо зы Іоф горэкІэ сышъоупчІыщт,– ариІуагъ Исус. –ПэгъокІ къысэшъутыжьмэ, сэри шъосІон мы Іофхэр сшІэнхэу фитыныгъэр къыздисхыгъэр. 30Иуан цІыфхэр ыумэхъынхэу хэта къэзыгъэкІуагъэр? ЦІыфхэр ара, хьауми Тхьэр ара? ПэгъокІ къысэшъут.\n31–«Тхьэр ары Иуан къэзыгъэкІуагъэр», тІомэ, ежьым къытиІожьышт: «Адэ, сыд пае Иуан къыІуагъэхэр шъушІошъ мыхъугъэха?»– аІозэ, ахэр зэупчІыжьыгъэх. 32–«ЦІыфхэр ары Иуан къэзыгъэкІуагъэхэр», етІожьына?– ау ахэр цІыфхэм ащыщынэщтыгъэх; сыда пІомэ цІыф пстэуми Иуан шъыпкъэу пегъымбарэу зэрэщытыгъэр алъытэщтыгъэти ары. 33Арыти,\n–ТшІэрэп,– аІуи, Исус къыраІожьыгъ.\n–Ащыгъум сэри шъосІощтэп мы Іофхэр сшІэнхэу фитыныгъэр къыздисхыгъэр,– ариІожьыгъ Исус ахэмэ.\nСэнэшъхьэшІэ бзаджэхэм яхьылІэгъэ гъэсэныгъэ тхыдэр\n(Маттэ 21:33-46; Лука 20:9-19)\nИсус гъэсэныгъэ тхыдэхэмкІэ цІыфхэм адэгущыІэу ыублагъ:\n–ЛІы горэм сэнэшъхьэ хатэ ыгъэтІысхьагъ. Мыжъо чэукІэ къышІыхьи, сэнэшъхьэ фызалъэ ышІи, унэ плъэпІэ лъаги дишІыхьагъ. ЕтІанэ сэнэшъхьашІэ* горэхэм хатэр аІэкІилъхьи, хымэ хэгъэгу горэм кІуагъэ. 2Сэнэшъхьэ пычыжьыгъор къызэсым, исэнэшъхьэ Іахьэ къаІихынэу унэІут горэ сэнэшъхьашІэхэм адэжь ыгъэкІуагъ. 3Ау ахэмэ унэІутыр къаубыти, къеохи, ІэнэкІэу къатІупщыжьыгъ. 4ЕтІанэ сэнэшъхьэ хатэр зием нэмыкІ унэІут горэ сэнэшъхьашІэхэм адэжь ыгъэкІуагъ. Ащи ышъхьэ къеохи, лые къырахыгъ. 5ЕтІанэ нэмыкІ унэІут горэ ыгъэкІуагъ; ар къаукІыгъ; нэмыкІ унэІутыбэхэри ыгъэкІуагъэх; зы купым къеуагъэх, адрэ купыри къаукІыгъ.\n6–ШІу ылъэгъурэ ыкъо закъо къыфэнагъ. «Скъо лъытэныгъэ къыфашІын», ыІуи, ауж дэдэу ар сэнэшъхьашІэхэм адэжь ыгъэкІуагъ.\n7–Ау сэнэшъхьашІэхэм зэраІожьыгъ: «Мыры сэнэшъхьэ хатэр къызыфэнэжьыщтыр. Ар тэжъугъэукІи, сэнэшъхьэ хатэр тэ къытфэнэжьыщт». 8Арэущтэу сэнэшъхьэ хатэр зием ыкъо къаубыти, къаукІи, сэнэшъхьэ хатэм къыдадзыжьыгъ.\n9–Сэнэшъхьэ хатэр зием сыда ышІэщтыр?– къыпигъэхъожьыгъ Исус. –Ар къэкІонышъ, сэнэшъхьашІэхэр ыгъэ-\n12:1 сэнэшъхьашІэхэр – сэнэшъхьэ хатэм щылажьэхэрэр ары.\nкІодынхэшъ, сэнэшъхьэ хатэр нэмыкІхэм аІэкІилъхьащт. 10Мы гущыІэхэу Тхьэм игущыІэ тхыгъэхэм арытхэм* шъуяджагъэба:\nмыжъор мыжъо лъэпсэ дэдэу унэм фэхъугъ. 11Мыр Зиусхьаным иІэшІагъэ Іоф, ари тэ гъэшІэгъонэу къытфэлъагъо»? 12Тэурат егъэджэкІо пащэхэмрэ дин пэщэшхохэмрэ мы гъэсэныгъэ тхыдэр ежьхэм яхьылІагъэу Исус къызэриІотагъэр къагурыІуагъэти, Исус къаубытынэу пылъыгъэх, ау цІыф купышхом щыщынэщтыгъэхэти, ыуж икІыжьхи ІукІыжьыгъэх.\n(Маттэ 22:15-22; Лука 20:20-26)\n13Ащ нэужым Тэурат егъэджэкІо пащэхэмрэ дин пащэхэмрэ гущыІэ горэм тыраубытэным пае, фарисейхэм ащыщхэри пачъыхьэ Ирод ыуж рыкІохэрэм ащыщхэри Исус ыдэжь агъэкІуагъэх. 14Ахэр Исус ыдэжь къакІохи къыраГуагъ:\n–Дин гъэсакІу, шъыпкъагъэ зиІэ лІэу узэрэщытри, цІыфхэм аІорэм узэримыгъапэрэри тэшІэ, сыда пІомэ цІыфхэм ятеплъэ уемыплъэу, цІыф пстэури уизэфэдэхэу щытых, шъыпкъагъэми тетэу, Тхьэм игъогу цІыфхэм яогъашІэ. Кайсарым* хьакъулахь ахъщэр* етты хъущта, мыхъущта? Еттына, еттымытына?\n15Ау Исус ахэмэ янэпитІугъэ гу лъитагъэти ариІуагъ: –Сыд пае сыхэжъугъэукъонэу шъупылъа? Зы динар*\nахъщэ къысфэшъухьи сэжъугъэлъэгъу.\n16Зы динар къыфахьыгъ.\n12:10-11 мы гущыІэхэу Тхьэм игущыІэ тхыгъэхэм арытхэм – еплъ Сэбур (Псалтыр) 118:22-23 (урыс библиемкІэ 117:22-23).\n12:14 Кайсар – еплъ Маттэ 22:17.\n12:14 хьакъулахь ахъщэр – еплъ Маттэ 5:46.\n12:15 динар – еплъ Маттэ 18:24.\n–Хэта зисурэт мыщ итыри, хэта зыцІэр мыщ тетхагъэри?–ариІуагъ Исус.\n17–Ащыгъум Кайсарым иер Кайсарым ешъутыжь, Тхьэм иери Тхьэм ешъутыжь,– ариІуагъ Исус.\nАхэмэ ежьыр бэу агъэшІэгъуагъ.\nСаддукейхэр лІагъэхэм якъэтэджыжьын ехьылІагъэу Исус къызэреупчІыгъэхэр\n(Маттэ 22:23-33; Лука 20:27-40)\n18Саддукейхэу* лІагъэхэр къызэрэтэджыжьыщтхэр зышІошъ мыхъухэрэм ащыщхэу заулэ Исус ыдэжь къакІохи къеупчІыгъэх:\n19–Дин гъэсакІу, пегъымбар Мусэ мырэущтэу къытфитхыгъ:* «ЛІы горэм ышы лІэу, бын имыІэу шъуз къыкІэнмэ, ышы унагъо фишІыным пае, а лІым шъузабэр къыщэжьын фае». 203экъошибл щыІагъ. Ахэм ащыщэу апэрэм шъуз къыщагъ, ау бын къыкІэмынэу дунаем ехыжьыгъ. 21ЯтІонэрэми а шъузыр къыщэжьыгъ. Ащи бын къыкІэмынэу дунаем ехыжьыгъ, ящэнэрэри ащ фэдагъ. 22Блыми а шъузыр къащэжьыгъ, ау бын къакІэныгъэп. Зэпстэуми ауж дэдэу шъузыри дунаем ехыжьыгъ. 23ЛІагъэхэр къызытэджыжьхэкІэ, хэта зишъузыщтыр ар? Сыда пІомэ блыми шъузэу яІагъэшъ ары,\n24–Тхьэм игущыІэ тхыгъэхэмрэ Тхьэм илъэкІыныгъэшхомрэ зэрэшъумышІэхэрэр арыба шъузкІыхэукъорэр?–ариІожьыгъ Исус ахэмэ. 25–Сыда пІомэ лІагъэхэр къызытэджыжьхэкІэ, шъуз къащэжьыщтэп, лІыми дэкІожьыщтхэп, уашъом щыІэ мэлэІичхэм афэдэхэу щытыщтых нахь. 26Ау лІагъэхэр къызэрэтэджыжьыщтхэр пегъымбар Мусэ итхылъ зэритым шъуеджагъэба? Пэнэ куандэм икъэбар зэрыт чІыпІэм ыдэжь ит Тхьэр пегъымбар Мусэ къыдэгущыІэу мырэущтэу къызэриІуагъэр:* «Сэры Ибра-\n12:18 Саддукейхэр – еплъ Маттэ 3:7.\n12:19 пегъымбар Мусэ мырэущтэу къытфитхыгъ – еплъ Пегъымбар Мусэ ятфэнэрэ тхылъэу ытхыгъэм 25:5-6.\n12:26 Тхьэр Мусэ къыдэгущыІэу... къызэриІуагъэр – еплъ Пегъымбар Мусэ ятІонэрэ тхылъэу ытхыгъэм 3:2-6.\nхьими, Исхьакъи, Якъуби я Тхьэр». 27Ащ къикІырэр Тхьэр псаухэмрэ лІагъэхэу зыфаІохэрэмрэ я Тхьэу зэрэщытыр ары. Шъо инэу шъухэукъо.\nТхьэм иунашъохэм ащыщэу анахь ин дэдэр\n(Маттэ 22:34-40; Лука 10:25-28)\n28Тэурат егъэджэкІо пащэхэм ащыщэу зыгорэм Исусрэ саддукейхэмрэ зэнэкъокъухэу зэхихыгъ, Исус дэгъоу пэгъокІ къызэраритыгъэри ешІэти, къыбгъодахьи къеупчІыгъ:\n–Тхьэм иунашъо пстэуми ащыщэу анахь ин дэдэр тара?\n29–Анахь ин дэдэр* мыры: «ШъукъэдаІу, Израил цІыфхэр, Зиусхьанэу ти Тхьэ ары зизакъоу Зиусхьаныр; 30зэкІэ о угурэ упсэрэкІи, зэкІэ уизэхэшІыкІыныгъэкІи, зэкІэ пкІуачІэкІи Зиусхьанэу уи Тхьэ шІу лъэгъу». 31ЯтІонэрэ унашъор* мыры: «О пшъхьэ шІу зэрэплъэгъурэм фэдэу, уигъунэгъуи шІу лъэгъу». Мы унэшъуитІум анахьи унашъо нахь ин щыІэп,– къыІожьыгъ Исус.\n32–Дэгъоу, дин гъэсакІу,– ыІуи, Тэурат егъэджэкІо пащэм Исус къыриІожьыгъ, –Тхьэр зэрэзакъор, ащ нэмыкІэу Тхьэ зэрэщымыІэри шъыпкъэу къэпІуагъ. 33ЗэкІэ о угурэ упсэрэкІи, зэкІэ уизэхэшІыкІыныгъэкІи, зэкІэ пкІуачІэкІи ар шІу плъэгъуныр, о пшъхьи шІу зэрэплъэгъурэм фэдэу, уигъунэгъуи шІу плъэгъуныр, Тхьэм пае агъэстырэ къурмэныпхъэ пстэумрэ тын пстэумрэ анахьи бэкІэ нахь лъапІ.\n34Исус Тэурат егъэджэкІо пащэм губзыгъэу пэгъокІ къызэритыгъэр зелъэгъум, риІуагъ:\n–О Тхьэм и Тетыгъошхо ыІэчІэгъ учІэхьанэу упэчыжьэп.\nАщ къыщегъэжьагъэу ащ нэмыкІыкІэ Исус къеупчІыжьынэу хэти тегушхуагъэп.\n12:29-30 Анахь ин дэдэр – еплъ Пегъымбар Мусэ ятфэнэрэ тхылъэу ытхыгъэм 6:4-5.\n12:31 ЯтІонэрэ унашъор – еплъ Пегъымбар Мусэ ящэнэрэ тхылъэу ытхыгъэм 19:18.\nХристос хэта зыкъор?\n(Маттэ 22:41-46; Лука 20:41-44)\n35Исус Тхьэм иунэшхо чІэтэу, цІыфхэм Тхьэм игущыІэхэр аригъашІэхэзэ къыІуагъ:\n–Тэурат егъэджэкІо пащэхэм Христос Даутэ ыкъоу сыдэущтэу аІонэу хъугъа? 36Сыда пІомэ Тхьэм Ыпсэ ЛъапІэ ежь Даутэ ыгу къырилъхьи, мырэущтэу къыригъэІуагъэба:*\n«Тхьэу Зиусхьаным сэ си Зиусхьан къыриІуагъ: О уипыихэр плъэкъо чІэгъ къычІэсэгъэуцохэфэ, сэ сиджабгъукІэ къызготІысхь»? 37–Ежь Даутэ Христос «си ЗиусхьанкІэ» еджэ,– къыпигъэхъожьыгъ Исус. –Арэу зыхъукІэ, сыдэущтэу Христос Даутэ ыкъоу хъура?\nЦІыф купышхор игуапэу Исус едэІущтыгъ.\nИсус Тэурат егъэджэкІо пащэхэм ямысагъэ къызэригъэлъэгъуагъэр\n(Маттэ 23:1-36; Лука 20:45-47)\n38Исус цІыфхэм Тхьэм игущыІэхэр аригъашІэхэзэ къыІуагъ:\n–Тэурат егъэджэкІо пащэхэм шъуафэсакъ. Ахэмэ шъошэ кІыхьэхэр ащыгъхэу къакІухьаныр якІас. ЗэІукІэхэми ежьхэм аІэхэм цІыфхэр щарагъэбэунхэри, 39синэгогухэм цІыфхэр зыщызэІукІэхэкІи, ешхэ-ешъошхохэм адэжьи тхьэмэтэ тІысыпІэхэр аубытынхэри якІас. 40Шъузабэхэм яунэхэри къатырахых. ЦІыфхэм зыкъарагъэгъэшІэгъоным пае, тхьэлъэІухэр агъэкІыхьэх. Тхьэм ахэмэ яфэшъуашэ инэу аригъэпщыныжьыщт.\nШъузабэм ахъщэу Тхьэм пае ытыгъэр\n41ЦІыфхэм Тхьэм тын фашІэу, ахъщэхэр зыдалъхьэрэ пхъуантэхэм апашъхьэ Исус тІысыгъэу, ахъщэхэр зэрэдалъ-\n12:36 Тхьэм Ыпсэ ЛъапІэ Даутэ... къыригъэІуагъэба? – еплъ Сэбур (Псалтыр) 110:1 (урыс библиемкІэ 109:1).\nхьахэрэм еплъыщтыгъ. ЦІыф баибэхэм ахъщэ бэу далъхьагъ. 423ы шъузэбэ тхьамыкІэ горэ къакІуи, гъоплъэ ахъщитІу пхъуантэм дилъхьагъ. Ар зы чапыч* фэдиз мэхъу.\n43Джащыгъум Исус игъогу рыкІохэрэм къяджи ариІуагъ:\n–Шъыпкъэр шъосэІо, мы шъузэбэ тхьамыкІэм изакъоу адрэ дэзылъхьэгъэ цІыф пстэуми анахьи нахьыбэ дилъхьагъ; 44сыда пІомэ ахэмэ ахъщэу къялыжьыгъэм щыщ далъхьагъэти ары, ау а шъузабэм зэкІэ дилъхьагъ – зэрэпсэунэу макІэ тІэкІоу иІэр зэкІэ ары.\nИсус Тхьэм иунэшхо зэрэзэхакъутэщтыр къызэриІуагъэр\n(Маттэ 24:1-2; Лука 21:5-6)\nИсус Тхьэм иунэшхо къычІэкІыжьызэ, игъогу рыкІохэрэм ащыщэу зыгорэм къыриІуагъ:\n–Еплъ, дин гъэсакІу! Мыхэр сыдэу мыжъо джадэха! Мыхэр сыдэу унэ гъэшІэгъонха!\n2–Мы унэшхохэр олъэгъуха?– ыІуи, Исус ащ риІожьыгъ. –МыжъуитІу къызэтемынэжьэу пстэури къызэхэтэкъощтых.\nКъиныбэ щэчыныгъэм иублапІ\n(Маттэ 24:3-14; Лука 21:7-19)\n3Ащ ыужым Исус Тхьэм иунэшхо фэзанкІэу Елеон Іуашъхьэм тесэу, Петри, Якъуби, Иуани, Индрыси язакъоу къызэнэжьхэм, къеупчІыгъэх:\n4–КъытаІу, о зыфэпІогъэ Іофхэр сыдигъо къэхъущтых, ахэр зэкІэ къызэрэхъущтхэм янэшанэри сыда?\n5–Зыми шъукъызэримыгъэпцІэщтым шъуфэсакъ,– ыІуи,\n12:42 чапыч – арапыбзэкІи тыркубзэкІи «хъурышэ» мэхъу.\nИсус ахэмэ ариІоу ыублагъ. 6–Сэ сцІэкІэ зэджэжьхэу, «Сэры Христос», аІоу, цІыфхэу къэкІощтхэр бэу хъущтых, цІыфыбэхэри агъэпцІэщтых. 7Ау благъэми чыжьэми зэо къэбар зызэхэшъухыкІэ, шъумыщын. А Іофхэр къэхъунхэ фае, ау дунаем икІэух къэсыгъэу щытыгоп. 83ы лъэпкъыр адрэ лъэпкъым, зы пачъыхьагъори адрэ пачъыхьагъом езэонэу къэтэджыщт. ЧІыпІэ-чІыпІэхэмкІи чІыгур инэу щысысыщт, гъаблэхэри къэхъущтых. А Іофхэр къиныбэ щэчыныгъэм иублапІ.\n9–Ау шъо шъузыфэсакъыжь. Тхьамэтэ хасэхэм апашъхьэ шъуращэщт, синэгогухэми къамыщкІэ къащышъоощтых. Сэ сигъогу шъузэрэрыкІорэм пае, Іэшъхьэтетхэмрэ пачъыхьэхэмрэ апашъхьэ къэбарышІум* шыхьат шъуфэхъунэу шъукъиуцощт. 10Ау ыпэ рапшІэу сэ къысфэлажьэрэ цІыфхэм къэбарышІур лъэпкъ пстэуми арагъэІун фаеу щыт. 11ХьыкумышІэм* ыпашъхьэ шъуращэнэу шъузаубыткІэ, «Сыда тІощтыр?» шъуІоу, ыпэ рапшІэу шъумыгумэкІ. А сыхьат дэдэм гущыІэхэу Тхьэм Ыпсэ ЛъапІэ шъугухэм къарилъхьэхэрэр къашъуІох; сыда пІомэ шъорэп къэгущыІэщтыр, Тхьэм Ыпсэ ЛъапІ ары нахь.\n12–Шым ежь ышы, тым ежь ибын тетыгъо зиІэхэм аригъэукІыным пае, аІэкІигъэхьащт. Бынхэри ятэ-янэхэм апэуцущтых, тетыгъо зиІэхэми арагъэукІыщтых. 13Шъо сэ сцІэ зэрэжъугъэлъапІэрэм пае, цІыф пстэуми шъуауджэгъущт. Ау кІэухым нэсыфэ теубытэныгъэ зиІэр мыкІодэу Тхьэм къыгъэнэжьыщт.\n(Маттэ 24:15-28; Лука 21:20-24)\n14–Ау «Зэхэзыкъутэрэ ГущыкІыгъоу»* пегъымбар Данил зытегущыІагъэр зыдэщымытын фэе чІыпІэм щытэу зышъулъэгъукІэ, (еджэрэм къыгурэрэІу), ащыгъум Иудей хэкум ис цІыфхэр Іуашъхьэхэм ярэкІолІэжьых. 15Унашъхьэм тетыри къызехыкІэ, зыгорэ зыдихьынэу унэм ерэмыхьажь. 16Губгъом итыми ищыгъын кІыІутелъ зы-\n13:9 къэбарышІур – еплъ 8:35\n13:11 хьыкумышІэр – еплъ Маттэ 5:21.\n13:14 «Зэхэзыкъутэрэ ГущыкІыгъор» – еплъ Маттэ 24:15.\nдихьынэу къерэмыгъэзэжь. 17А мафэхэм бзылъфыгъэ лъэрмыхьэхэмрэ сабый быдзашъо зиІэхэмрэ сыхьатмыгъо ежьэщтых. 18Мы Іофхэр кІымафэм темыфэнхэу Тхьэм шъуелъэІу; 19сыда пІомэ а мафэхэм гузэжъогъушхо дунаем щыхъущт. Ащ фэдэ гузэжъогъушхо Тхьэм дунаер къызигъэхъугъэм щегъэжьагъэу джырэ нэсыфэ щыІагъэп ыкІи щыІэжьыщтэп. 20Зиусхьаным а мафэхэр нахь макІэ ымышІыгъэхэмэ, зы цІыфи мыкІодэу къэнэжьыщтгъэп. Ау ежьым къыхихыгъэ цІыфхэм яхьатыркІэ Зиусхьаным а мафэхэр нахь макІэ ышІыгъэх. 21А мафэхэм «Мары, Христос* мыщ дэжьым щыІ», ыІоу, е «Христос модэ щыІ», ыІоу зыгорэм къышъуиІомэ, шъушІошъ шъумыгъэхъу. 22Христос нэпцІхэмрэ пегъымбар нэпцІхэмрэ къэлъэгъощтых. Ахэмэ нэшэнэ гъэшІэгъонышхохэри Іофышхо гъэшІэгъонхэри къагъэлъэгъощтых, алъэкІымэ, Тхьэм къыхихыгъэ цІыфхэр агъэпцІэнхэм пае. 23Ау шъо шъузыфэсакъыжь, а Іоф пстэури къэхъунхэм ыпэкІэ ахэмэ якъэбар къышъосІуагъ.\nЦІыф Лъэпкъым Ыкъо дунаем къызэрэкІожьыщтыр\n(Маттэ 24:29-31; Лука 21:25-28)\n24–Ау а мафэхэм гузэжъогъушхом ыуж тыгъэр ушІункІыжьыщт, мазэри къэнэфыжьыщтэп. 25Жъуагъохэри уашъом къефэхыщтых, уашъом щыІэ кІуачІэхэри хъыещтых. 26Джащыгъум ЦІыф Лъэпкъым Ыкъо ошъуапщэхэм ахэтэу, лъэкІыныгъэшхорэ щытхъушхорэ иІэхэу, къакІоу цІыфхэм алъэгъущт. 27Джащыгъум ЦІыф Лъэпкъым Ыкъо мэлэІичхэр ыгъэкІощтых, дунай лъэныкъуиплІым зы ошъо чапэм къыщегъэжьагъэу адрэ ошъо чапэм нэс, ежь ицІыфхэу къыхихыгъэхэр къыхищыхэзэ, ежьым къыфаугъоижьынхэу.\nЫнджыр чъыгым шъыпкъагъэу къыдгуригъаІорэр\n(Маттэ 24:32-35; Лука 21:29-33)\n28–Ынджыр чъыгым къехъулІэрэмкІэ Іоф горэ зэжъугъашІэ: икъутамэхэм псы къахахьэу, ытхьапэхэр къыпыкІэхэ зыхъукІэ, гъэмафэр къызэрэблагъэр шъошІэ.\n29Ащ фэдэу шъори, мы Іофхэр къэхъухэу зышъулъэгъукІэ, ЦІыф Лъэпкъым Ыкъо гъунэгъоу, къэлапчъэм дэжь зэрэщытыр шъушІэ. 30Шъыпкъэр шъосэІо, мы Іофхэр зэкІэ къэхъунхэм ыпэкІэ, мы лъэпкъыр кІодыщтэп. 31Уашъомрэ чІылъэмрэ кІодыжьыщтых, ау сэ сигущыІэхэр кІодыжьыщтхэп.\nА мафэри а сыхьатри къызысыщтыр зыми ышІэрэп\n32–Ау а мафэр е а сыхьатыр къызысыщтыр зыми ышІэрэп. Уашъом щыІэ мэлэІичхэми ашІэрэп, Тхьэм Ыкъуи ышІэрэп. Ты лъапІэ изакъоу ары ныІэп ар зышІэрэр. 33Шъузыфэсакъыжь! Шъумычъыеу шъусакъ, Тхьэми шъуелъэІу; сыда пІомэ а сыхьатыр къызыкІощтыр шъушІэрэпышъ ары! 34Ар зыфэдэр мары: лІы горэм чыжьэу къыкІухьанэу иунэ екІы. Хэти ежь иІоф ышІэнэу иунэІутхэм иунэ аІэкІелъхьэ, къэлапчъэм Іут ухъумакІори мычъыеу сакъынэу унашъо фешІы. 35Арышъ, шъори шъумычъыеу шъусакъ; сыда пІомэ, пчыхьэшъхьапэр арыми, чэщныкъор арыми, атэкъэІогъур арыми, пчэдыжь нэфшъагъор арыми, унэр зиер къызыкІожьыщтыр шъушІэрэпышъ ары! 36Ар шъумышІахэу къызыкІожькІэ, шъучъыеу шъупэмыплъэу зыкъешъумыгъэгъот. 37Шъо къышъуасІорэр зэпстэуми ясэІо: шъумычъыеу шъусакъ!\nТхьэмэтэ Хэсэшхом щыщ тхьаматэхэм Исус тхьагъэпцІыгъэкІэ аукІынэу гухэлъ зэрашІыгъэр\nПасхъэ зыцІэ мэфэкІ мэфэшхомрэ Хьалыгъу Мыгъэтэдж зыщашхырэ мэфэкІ мэфэшхо мафэхэмрэ* къэсын-\n14:1 Пасхъэ зыцІэ мэфэкІ мэфэшхомрэ Хьалыгъу Мыгъэтэдж зыщашхырэ мэфэкІ мэфэшхо мафэхэмрэ – еплъ Маттэ 26:2.\nхэкІэ мэфитІу къэнэжьыгъ. Дин пэщэшхохэмрэ Тэурат егъэджэкІо пащэхэмрэ Исус аукІыным пае, тхьагъэпцІыгъэкІэ зэраубытыщт шІыкІэм лъыхъущтыгъэх. 2Сыда пІомэ ахэмэ аІуагъ:\n–ЦІыфхэм бырсырышхо амышІыным пае, мэфэкІ мэфэшхом тефэу орэмыхъу.\nЗы бзылъфыгъэ горэм Вифание къуаджэм дагъэу осэшхо зиІэр Исус зэрэщифагъэр\n3ЕтІанэ Исус Вифание къуаджэм щыІэу, Симонэу шъоджэ уз Іае зиІагъэм иунэ Іанэм пэсэу щышхэщтыгъ. Шхэзэ, бзылъфыгъэ горэ унэм къихьагъ. А бзылъфыгъэм алавастэр зыцІэ мыжъом хэшІыкІыгъэу, апч ыІыгъыгъ. Нард зыцІэ къэкІыгъэм идагъэ къабзэу ыкІи осэшхо зиІэу, мэ ІэшІу зыпихырэр а апчым итыгъ. Бзылъфыгъэм апчыр ыкъути, Исус ышъхьэ дагъэр тырикІагъ.\n4Ар залъэгъум, зы куп губжи, мыщ фэдэу зэриІожьыгъ:\n–Мы дагъэу осэшхо зиІэр хьаулыеу сыд пае ыгъэкІодыгъа? 5А дагъэр ащагъэмэ, динар шъищ нахьи нахьыбэ къыхьыщтыгъ, тхьамыкІэхэми афагощын алъэкІыщтыгъ.\nАрэущтэу аІозэ, бзылъфыгъэм щыхьагъэх.\n6–Ыуж шъуикІ,– къыІуагъ Исус. –Сыд пае бзылъфыгъэр жъугъэукІытэра? Ащ шІугъэ къысфишІагъ. 7ТхьамыкІэхэр къышъухэт зэпытых, сыдигъо шъуфаеми шІугъэ афэшъушІэн шъулъэкІыщт, ау сэ сышъухэт зэпытыщтэп. 8Мы бзылъфыгъэм ылъэкІыгъэр ышІагъ. Ащ сэ спкъы дагъэ щифи, сызэрэчІалъхьажьыным сыфиухьазырыгъ. 9Шъыпкъэр шъосэІо, сэ къысфэлажьэрэ цІыфхэм чІылъэм зэкІэ къэбарышІур* тыдэ щагъэІуми, мы бзылъфыгъэм ышІагъэр къаІотэжьыщт, цІыфхэм шІукІэ а бзылъфыгъэр агу къагъэкІыжьыным пае.\n14:9 къэбарышІур – еплъ 8:35.\nИудэ зыцІэм Исус дин пэщэшхохэм аІэкІигъэхьанэу зэрадиштагъэр\n10Исус игъогу рыкІорэ нэбгырэ пшІыкІутІум ащыщэу Иудэ Искариот зыцІэр дин пэщэшхохэм адэжь кІуагъэ, Исус аІэкІигъэхьаным пае. 11Ахэмэ ар зызэхахым, гушІуагъэх, ахъщи Иудэ къыратынэу къагъэгугъагъ. Арэущтэу Иудэ Исус ахэмэ аІэкІигъэхьаным пае, Іэрыфэгъу уахътэ паплъэу ыублагъ.\nИсус Пасхъэ пчыхьэшъхьашхэр игъогу рыкІохэрэм зэрадишІыгъэр\n12Хьалыгъу Мыгъэтэдж зыщашхырэ мэфэкІ мэфэшхо мафэхэм ащыщэу апэрэ мафэу Пасхъэ шъынэр зыщышІуабзыщтыгъэм дэжь игъогу рыкІохэрэм Исус къыраІуагъ:\n–Пасхъэ пчыхьэшъхьашхэр щыпшІынэу тыдэ тыкІонышъ, щыдгъэхьазырынэу уфая?\n13Арэущтэу Исус игъогу рыкІохэрэм ащыщэу нэбгыритІу къалэм ыгъэкІуагъэх, мырэущтэу ариІуагъэу:\n–Къалэм шъудахьи, зы лІы горэм псы къошын ыхьэу, ащ дэжьым къыщышъуІукІэщт. А лІым ыуж шъуитэу шъукІу. 14А лІыр зэрыхьэрэ унэр зием ешъуІу: «Дин гъэсакІом еІо: Сэррэ сигъогу рыкІохэрэмрэ Пасхъэ пчыхьэшъхьашхэр зыщытшІыщт хьакІэщыр тыдэ щыІа?» 15Джащыгъум гъэкІэрэкІагъэу, тегъэпсыхьагъэу хьэкІэщышхо лъагэ горэ шъуигъэлъэгъущт. Ащ дэжьым зэкІэри къыщытфэжъугъэхьазыр.\n16Исус игъогу рыкІохэрэр дэкІыхи, къалэм дэхьагъэх. Исус зэрариІуагъэм тетэу пстэури къагъоти, Пасхъэ пчыхьэшъхьашхэр агъэхьазырыгъ.\n17Пчыхьашъхьэр къызэсым, Исус игъогу рыкІорэ нэбгырэ пшІыкІутІур игъусэхэу къэкІуагъ. 18Ахэр Іанэм пэсхэу шхэхэ зэхъум, Исус къыІуагъ:\n–Шъыпкъэр шъосэІо, шъо сэ къыздашхэхэрэм шъуащыщ горэм тетыгъо зиІэхэм саІэкІигъэхьащт.\n19Ахэмэ агу къеуагъ. Зым зыр ыуж итэу къыраІонэу фежьагъэх:\n–Ар сэрэп, арыба?\n20–Шъо пшІыкІутІум шъуащыщэу мы апсым сигъусэу хьалыгъу къыхэзыгъаорэр ары тетыгъо зиІэхэм саІэкІэзыгъэхьащтыр,– ариІуагъ Исус. 21–Шъыпкъэ, ЦІыф Лъэпкъым Ыкъо дунаем ехыжьыщт, ежьым ехьылІагъэу Тхьэм игущыІэ тхыгъэхэм зэрарытым фэдэу. Ау ЦІыф Лъэпкъым Ыкъо тетыгъо зиІэхэм аІэкІэзыгъахьэрэр сыхьатмыгъо ежьагъ! А цІыфыр къэмыхъугъэмэ, ежьымкІэ нахьышІущтыгъ.\n(Маттэ 26:26-30; Лука 22:15-20; 1. Кор. 11:23-25)\n22Ахэр шхэхэ зэхъум, Исус хьалыгъур къыштагъ, Тхьэм щытхъу фишІи, зэгуичи, ахэм арити къыІуагъ:\n–Ма, шъушхы, мы хьалыгъур сэ спкъы ары.\n23ЕтІанэ зы шъуалъэ къышти, Тхьэм щытхъу фишІи аритыгъ. Ахэр зэкІэ ащ итым щыщ ешъуагъэх.\n24–Мы сэнэпсыр сэ слъэу Тхьэм ежьымрэ ицІыфхэмрэ азыфагу дилъхьэгъэ зэзэгъыныгъэр къэзыгъэшъыпкъэжьырэр* ары,– ариІуагъ Исус. –ЦІыфыбэхэм яшІуагъэ къакІонэу, лъэу сэ къыскІэкІыщтыр ары. 25Шъыпкъэр шъосэІо, Тхьэм и Тетыгъошхо къызыкІощтым нэсыфэ, сэнэшъхьэ къутамэм ипс сешъожьыщтэп. А мафэм кІэу сешъожьыщт.\n26ЕтІанэ Исусрэ игъогу рыкІохэрэмрэ тхьэщытхъу орэд къызаІо ужым, унэм икІыхи, Елеон Іуашъхьэм кІуагъэх.\n«Сэ сыкъэмышІэу къэпІощт», Исус Петрэ зэрэриІуагъэр\n27–Шъо пстэуми сизакъоу утыгум сыкъишъунэщт,– ариІуагъ Исус игъогу рыкІохэрэм, –сыда пІомэ Тхьэм къызэриІорэр игущыІэ тхыгъэхэм арыт:* «Сэ мэлахъор\n14:24 Сэ слъэу... зэзэгъыныгъэр къэзыгъэшъыпкъэжьырэр – еплъ Маттэ 26:28.\n14:27 Тхьэм... игущыІэ тхыгъэхэм арыт – еплъ Пегъымбар Зэкъарие тхылъэу ытхыгъэм 13:7.\nсыукІыщт, мэлхэри зэбгырыкІыжьыщтых». 28Ау лІагъэхэм сыкъызахэтэджыкІыжьыкІэ, шъуапэ рапшІэу Галилей хэкум сыкІощт.\n29–Пстэуми утыгум укъыранэми, сэ укъисынэщтэп,–къыриІуагъ Петрэ Исус.\n30–Шъыпкъэр осэІо,– риІожьыгъ Исус Петрэ, –мы нычэпэ дэдэм атакъэр тІо Іоным ыпэкІэ, гъогогъуищэ сэ сыкъэмышІэу къэпІощт.\n31–Сэ сыбдэлІэн фаеу щытми, усымышІэу сІощтэп,–теубытагъэу къыІуагъ Петрэ. Ащ фэдэ къабзэу Исус игъогу рыкІорэ адрэ лІы пстэуми къаІуагъ.\n32Ащ нэужым Гефсимание* зыцІэу чІыпІэ горэм нэсыгъэх.\n–Мо шъуетІысэх, сэ Тхьэм селъэІуфэ,– ыІуи, Исус игъогу рыкІохэрэм ариІуагъ. 33Исус етІанэ Петри, Якъуби, Иуани зыдищэхи, ыгу къеоу, гумэкІэу ыублагъ.\n34–СылІэрэм фэдэу инэу сыгу хэкІы,– ариІуагъ. –Шъумычъыеу шъусакъэу мо шъущыІ.\n35ЕтІанэ зы тІэкІу ІукІоти, чІыгум зыридзыхи, амал иІэмэ, къин щэчыныгъэм исыхьат блигъэкІынэу Тхьэм елъэІугъ.\nЗ6–Аввэу* сэ Сят, о умылъэкІын Іоф зи щыІэп,– ыІуагъ. –Мы къин щэчыныгъэм ишъуалъэ сэ сІых. Ау сэ сызыфаер мыхъоу, о узыфаер орэхъу.\n37Ащ ыужым Исус игъогу рыкІорэ нэбгырищымэ адэжь къыгъэзэжьи, чъыехэу къыгъотыжьыгъэх.\n–Симон очъыя?– ыІуи, Исус Петрэ риІуагъ. –Зы сыхьат закъокІэ умычъыеу усакъын плъэкІыгъэп, ара? 38Шъумычъыеу шъусакъ, псэкІодшІэным шъудимыхьыхынэуи Тхьэм шъуелъэІу. Гур фай, ау пкъым ылъэкІырэп.\n39Исус етІанэ ІукІыжьи, а гущыІэ дэдэхэмкІэ Тхьэм елъэІугъ. 40Джыри зэ къызегъэзэжьым, а нэбгырищыр\n14:32 Гефсимание – еплъ Маттэ 26:36. 14:36 Аввэ – «ты» ары.\nчъыехэу къыгъотыжьыгъэх, сыда пІомэ анапІэхэр онтэгъоу хъугъэхэти ары. Ахэмэ Исус къыраІожьыщтыр ашІагъэп. 41Исус ящэнэрэу къызегъэзэжьым, ахэмэ ариІуагъ: –Зыжъугъэпсэфызэ джыри шъочъыя? Икъун! Сыхьатыр къэсыгъ. Мары, ЦІыф Лъэпкъым Ыкъо псэкІод зышІэрэ цІыфхэм аІэкІэхьащт. 42Шъукъэтэдж! НекІо, мары ахэмэ саІэкІэзыгъэхьащтыр къэблэгъагъ.\n43Ардэдэм Исус джыри гущыІэзэ, игъогу рыкІорэ нэбгырэ пшІыкІутІум ащыщэу Иудэу Исус тетыгъо зиІэхэм аІэкІэзыгъэхьанэу щытыгъэр къэкІуагъ. Сэшхохэмрэ умэхэмрэ аІыгъхэу, цІыф купышхо игъусагъ. Дин пэщэшхохэри, Тэурат егъэджэкІо пащэхэри, нахьыжъхэри ары ахэр къэзыгъэкІогъагъэхэр.\n44–Сэ сызэбэущтыр ары зыфасІорэр,– ыІуи, Иудэ Исус зэраІэкІигъэхьащт шІыкІэр игъусэхэм ариІогъагъ. –Ар шъуубыти, шъуфэсакъызэ Іушъущ.\n45Иудэ зэрэнэсэу Исус екІуалІи, –Равви!– ыІуи, Исус ебэугъ. 46Арэущтэу Исус аубытыгъ. 47Ащ дэжьым щытхэм ащыщэу зым исэшхо къырихи, дин пэщэшхом иунэІут еуи, ытхьакІумэ лъэныкъо гуиупкІыгъ.\n48–ХъункІакІо горэ шъуубытыщтым фэдэу, сэшхохэмрэ умэхэмрэ шъуІыгъхэу шъукъыспэгъокІыгъа?– ариІуагъ Исус ахэмэ. 49–Мафэ къэси Тхьэм иунэшхо цІыфхэм Тхьэм игущыІэхэр щязгъашІэхэу сышъухэтыгъ, арышъхьакІэ сышъуубытыгъэп. Ау мыр зыфэхъугъэр Тхьэм игущыІэ тхыгъэхэм арытхэр къэшъыпкъэжьынхэр ары.\n50Джащыгъум Исус игъогу рыкІорэ пстэуми ежьыр утыгум къырани хэхьажьыгъэх.\n51Зы кІалэ горэ чэсэй фыжь ыпкъ ещэкІыгъэу, Исус игъусэхэм ахэтыгъ. А кІалэр къаубытэу аублагъ, 52арышъхьакІэ кІалэм чэсэй фыжьыр ахэмэ къаІэкІини, пцІанэу аІэкІэкІи хэхьажьыгъ.\n53Исус дин пэщэшхом ыдэжь ащагъ, адрэ дин пэщэшхохэри, нахьыжъхэри, Тэурат егъэджэкІо пащэхэри зэкІэ ащ дэжьым къыщызэІукІагъэх. 54Петри чыжьэкІэ Исус ыуж итэу, дин пэщэшхом ищагу нэсыфэ къыкІэлъыкІогъагъ. Ащ дэжьым машІом зыщыригъэоу, ухъумакІохэм ахэсыгъ.\n55Дин пэщэшхохэмрэ Тхьэмэтэ Хэсэшхом* щыщхэу адрэ тхьаматэ пстэумрэ Исус укІ тыралъхьаным пае, шыхьат лъыхъущтыгъэх, ау зи къагъотыгъэп. 56Шыхьат нэпцІыбэхэм Исус пцІы Іаджи тыралъхьагъ, арышъхьакІэ къаІуагъэхэр зэтефагъэхэп.\n57Арэущтэу зэхъум, шыхьат нэпцІ куп къэтэджи, мыр Исус тырилъхьагъ:\n58–Мы лІым мыщ фэдэу къыІоу зэхэтхыгъэ: «Тхьэм иунэшхоу цІыфхэм аІэкІэ ашІыгъэр сэ зэхэскъутэнышъ, цІыфхэм аІэкІэ амышІыгъэу нэмыкІ унэшхо мэфищкІэ зэтезгъэуцожьыщт».\n59Ау а шыхьатхэми Исус тыралъхьагъэхэр зэтефагъэхэп.\n60ЕтІанэ дин пэщэшхор къэтэджи, утыгум къиуцуагъ.\n–Сыд мы лІыхэм о къыптралъхьэрэр?– еупчІыгъ ар Исус. –Сыда зи къызкІэмыІорэр?\n61 Исус зиушъэфэу, зи къыІуагъэп.\n–Ора Христосэу щытхъушхор зиІэ Тхьэм Ыкъо? –джыри зэ дин пэщэшхор еупчІыгъ.\n62–Сэры,– къыІуагъ Исус,– лъэкІыныгъэшхор зиІэ Тхьэм иджабгъукІи госэу, ошъуапщэми ахэтэу, ЦІыф Лъэпкъым Ыкъо къакІоу шъулъэгъущт.\n63Джащыгъум дин пэщэшхом ищыгъынхэр къызэгуитхъыгъэх*.\n14:55 Тхьэмэтэ Хэсэшхор – еплъ Маттэ 5:22.\n14:63 ищыгъынхэр къызэгуитхъыгъэх– еплъ Маттэ 26:65.\n–Сыда нэмыкІ шыхьат зэрэтищыкІэгъэжьыр?– къыІуагъ ащ. 64–Тхьэр зэригъэпцІыгъэр шъо зэхэшъухыгъ. Сыдэущтэу шъухаплъэра?\nАхэмэ зэкІэмэ Исус укІ ифэшъуашэу къаГуагъ. 653ы купыр Исус теужъунтхэхэу аублагъ. ЫнэкІуи рахъуи, бжымкІэ еуагъэх.\n–Упегъымбармэ, хэтми къыоуагъэм ыцІэ къаІо!– раІуагъ. УхъумакІохэри Исус енэпэшъоуагъэх.\nПетрэ Исус ымышІэу къызэриІуагъэр\n66Петрэ ыхэкІэ щагум зыдэтым, дин пэщэшхом иунэІут пшъашъэхэм ащыщ къэкІуагъ. 67Петрэ машІом зыщыригъэоу зелъэгъум, еплъи риІуагъ:\n–Ори а Исусэу Назарет щыщым уригъусагъ.\n68–Хьау, о зыфапІорэр сэ сшІэрэп ыкІи зэхэсшІыкІырэп,– ыІуагъ Петр. ЕтІанэ щагум дэкІи, идэхьапІэ дэхьагъ. Атакъэр къэІуагъ.\n69УнэІут пшъашъэм Петрэ ащ дэжьым щытэу зелъэгъум, а чІыпІэм щытхэм джыри зэ ариІожьэу ыублагъ:\n–Мыр ахэмэ ащыщ.\n70–Хьау, сэ ахэмэ сащыщэп,– джыри зэ ыІуагъ Петрэ.\nЗы тІэкІу тешІагъэу ащ дэжьым щытхэм джыри зэ Петрэ къыраІожьыгъ:\n–Шъыпкъэу ори ахэмэ уащыщ; сыда пІомэ Галилей хэкум ущыщба? ЯгущыІакІэкІэ укъэгущыІэ.\n71–Тхьэр сэгъэпцІы къасІорэр мышъыпкъэмэ, а лІэу зыфашъуІорэр сшІэрэп,– ыІуи, Петрэ тхьарыІо ышІэу ыублагъ.\n72Ардэдэм ятІонэрэу атакъэр къэІуагъ. Джащыгъум Исус къыриІогъэгъэ гущыІэхэр Петрэ ыгу къэкІыжьыгъэх:\n–Атакъэр тІо Іоным ыпэкІэ, гъогогъуищэ сэ сыкъэмышІэу къэпІощт.\nАр ыгу къызэкІыжьым, Петрэ къэгъыгъ.\nИсус Іэшъхьэтетэу Пилат ыпашъхьэ зэрэращагъэр\n(Маттэ 27:1-2, 11-14; Лука 23:1-5; Иуан 18:28-38)\nНэф къызэрышъэу, нахьыжъхэри, Тэурат егъэджэкІо пащэхэри, адрэ тхьаматэхэу Тхьэмэтэ Хэсэшхом щыщхэри ягъусэхэу, дин пэщэшхохэмэ хасэ ашІыгъ. Исус Іэхъу тыралъхьи, Іуащи, Іэшъхьэтетэу Пилат* ІэкІалъхьагъ.\n2–О джуртхэм уряпачъыхьа?– ыІуи, Пилат Исус къеупчІыгъ.\n–Ары, къызэрэпІорэм фэдэу,*– риІожьыгъ Исус.\n3Дин пэщэшхохэм ІэджыкІи Исус агъэмысэщтыгъ. 4Пилат джыри зэ Исус къеупчІыгъ:\n–Сыда зи къызкІэмыІорэр? Къыптыралъхьэрэр зыфэдизыр плъэгъурэба?\n5Ау Исус зи къыІожьыгъэп. Зи къызэримыІожьыгъэм пае, Пилат ыгъэшІэгъуагъ.\nИсус укІ зэрэтыралъхьагъэр\n(Маттэ 27:15-26; Лука 23:13-25; Иуан 18:39-19:16)\n6Пасхъэ мэфэкІ мэфэшхо къэсымэ, цІыфхэр зыкІэлъэІурэ хьапсчІэс горэ шъхьафитэу къафитІупщыжьыныр Пилат ихабзэу щытыгъ. 7А мафэхэм нэбгырэ заулэу цІыфхэр къэзыгъэбырсыгъэхэу, лІы горэ зыукІыгъэхэр хьапсым чІэсыгъэх. Вараввэ зыцІэу зы лІы горэ ахэмэ ахэтыгъ. 8ЦІыфхэр купышхоу Пилат ыдэжь къакІохи, ихабзэ фэдэу къафишІэнэу къелъэІугъэх.\n9–Джуртхэм япачъыхьэ шъхьафитэу къышъуфэстІупщыжьынэу шъуфая?– ариІожьыгъ Пилат. 10Пилат аущтэу зыкІяупчІыгъэр шъугъоным къыхэкІэу, дин пащэхэм Исус къызэрэІэкІалъхьагъэр къыгурыІуагъэти ары. 11Ау Пилат Вараввэ шъхьафитэу къырагъэтІупщыжьыным пае,\n15:1 Пилат – еплъ Маттэ 27:2.\n15:2 –Ары, къызэрэпІорэм фэдэу,– е –О пшъхьэкІэ къэоІо.\nдин пэщэшхохэм цІыф купышхор зэкІагъэплъыхьагъэх.\n12–Адэ, джуртхэм япачъыхьэу зыфашъуІорэм сыда есшІэщтыр?– джыри зэ ариІуагъ Пилат.\n13–Къащым теІулІ!– къэкууагъэх ахэр.\n14–Сыд ащ бзэджагъэу ышІагъэр?– ариІуагъ Пилат.\nАу ахэр нахь инэу къэзэрэгъэкууагъэх:\n15Джащыгъум Пилат цІыф купышхор ыгъэрэзэнхэу фэягъэти, Вараввэ шъхьафитэу къафитІупщыжьыгъ. ЕтІанэ дзэлІхэр Исус къамыщкІэ ригъаохи, къащым тыраІулІэнэу аІэкІилъхьагъ.\nДзэлІхэр Исус зэрэкІэнэкІагъэхэр\n(Маттэ 27:27-31; Иуан 19:2-3)\n16ДзэлІхэм преторие* зыцІэ унэшхом Исус чІащи, адрэ къэнагъэ дзэлІ купышхор ащ щызэхаугъоягъэх. 17ЕтІанэ плъыжь чІапцІэу зы шъошэ кІыхьэ Исус щалъи, панэ хэшІыкІыгъэу пачъыхьэ тандж фабли, ышъхьэ тыралъхьагъ. 18 Шъхьащэ фашІэу аублагъ: «Опсэу, о джуртхэм япачъыхь!» аІозэ. 19ЕтІанэ бэщкІэ ышъхьэ еощтыгъэх, теужъунтхэщтыгъэх ыкІи агъэлъапІэрэм фэдэу лъэгонджэмышъхьэкІэ ыпашъхьэ къитІысхьэщтыгъэх. 20Ахэр Исус зыкІэнакІэхэ ужым, шъошэ кІыхьэ плъыжь чІапцІэр щахыжьи, ежь ищыгъынхэр щалъэжьыгъэх. ЕтІанэ къащым тыраІулІэнэу преторием ращыжьыгъ.\nИсус къащым зэрэтыраІулІагъэр\n(Маттэ 27:32-44; Лука 23:26-43; Иуан 19:17-27)\n21Кириние къалэм* щыщэу, Симон зыцІэу зы лІы горэ щыІагъ. Ар Александррэ Руфрэ ятэу щытыгъ. Ар губгъом къикІызэ блэкІ пэтэу, Исус икъащ ыхьынэу рагъэзыгъ. 22Голгофэ зыфаІорэ чІыпІэм Исус ащагъ, (Голгофэ къикІырэр «Шъхьэпкъ ЧІыпІэр» ары). 23Ащ дэжьым зынэс-\n15:16 Преторие – еплъ Маттэ 27:27. 15:21 Кириние къалэр– еплъ Маттэ 27:32.\nхэм, мур зыцІэ мыстхъу горэ зыхэлъ сэнэпс Исус фащэигъ, арышъхьакІэ аІихыгъэп. 24ЕтІанэ Исус къащым тыраІулІагъ. Пхъэдз ашІызэ, ищыгъынхэм ащыщэу хэти иІахьэу къылъысыщтыр зэфагощыгъ.\n25Исус къащым зытыраІулІэм, пчэдыжьым сыхьатыр бгъум нэсыгъагъ. 26Исус къащым зыкІыраІулІыгъэр зы пхъэмбгъу горэм мырэущтэу тетхагъэу щытыгъ: «Джуртхэм я Пачъыхь». 27А чІыпІэм хъункІэкІуитІу, зыр иджабгъукІэ адрэр исэмэгубгъукІэ, Исус игъусэхэу къащхэм атыраІулІагъэх. 28Арэущтэу мы гущыІэхэу Тхьэм игущыІэ тхыгъэхэм арытхэр* къэшъыпкъэжьыгъэх: «Хабзэм текІыгъэхэм ащыщэу ежьыр алъытагъ».29КъыблэкІырэ цІыфхэр Исус къехъонхэзэ, ашъхьэхэр агъэсысхэу, мырэущтэу аІуагъ:\n–О Тхьэм иунэшхо зэхэзыкъутэу, мэфищкІэ зэтезыгъэуцожьыщтыр, 30умыкІодэу зыкъэгъэнэжьи, къащым къехыжь!\n31Ащ фэдэу дин пэщэшхохэмрэ Тэурат егъэджэкІо пащэхэмрэ Исус кІэнакІэхэу зэраІожьыгъ:\n–НэмыкІ цІыфхэр мыкІодэу къыгъэнэжьыгъэх, ау ежь зыкъигъэнэжьышъурэп. 32Христосэу Израил ипачъыхьэ джы къащым къерэхыжь. Ар тлъэгъумэ, шІошъхъуныгъэ тиІэ хъущт.\nИсус игъусэхэу къащхэм атыраІулІагъэхэри ежь къехъоныщтыгъэх.\n(Маттэ 27:45-56; Лука 23:44-49; Иуан 19:28-30)\n33Щэджагъом* щегъэжьагъэу сыхьатыр щым* нэс, а хэгъэгум тыдэкІи шІункІ къыщыхъугъ. 34Сыхьатыр щым дэжь Исус мэкъэшхокІэ джагъэ:\n–Элой, Элой! Лама савахфани? (Ащ къикІырэр, «О Ситхь, о Ситхь! Сыд пае утыгум сизакъоу сыкъиунагъ?»)\n15:28 Тхьэм игущыІэ тхыгъэхэм арытхэр – еплъ Пегъымбар Исайас тхылъэу ытхыгъэм 53:12.\n15:33 щэджагъом – еплъ Маттэ 27:45.\n15:34 сыхьатыр щым – еплъ Маттэ 27:45.\n35А чІыпІэм щытхэм ащыщхэм ар зызэхахым, аІуагъ:\n–ШъукъэдаІу, ар пегъымбар Иляс еджэ.\n36Зыгорэ Іулъади, кІышъо зэраІотырэм сэнэпс шІоІугъэр хиз ышІи, бэщ горэм пилъхьи, Исус кІигъэшъунэу фищэигъ. ЕтІанэ ыІуагъ:\n–Зэ, пегъымбар Иляс къакІоу къащым къыпихыжьмэ, тежъугъэплъ.\n37Ау Исус мэкъэшхокІэ джи, ыпсэ ытыгъ.\n38Джащыгъум Тхьэм иунэшхо ипэІухъо ыпшъэкІэ къыщегъэжьагъэу ыхэ нэсыфэ тІоу къызэготхъыгъ.\n39ДзэлІхэм япащэу Исус къыфэзанкІэу щытым Исус мырэущтэу лІэу зелъэгъум, къыІуагъ:\n–Шъыпкъэ дэдэу мы лІыр Тхьэм Ыкъоу щытыгъ.\n40ЧыжьэкІэ къаплъэхэу бзылъфыгъэхэри ащ дэжьым щытыгъэх. Мыхэр ахэмэ ахэтыгъэх: Магдалэ къуаджэм* щыщ Мерэми, Саломий, нэмыкІ Мерэми. А Мерэм Якъубэ нахьыкІэу зыфаІорэмрэ ышы Иосыирэ янэу щытыгъ. 41Исус Галилей хэкум зыщэІэм, ахэр игъусэщтыгъэх ыкІи ІэпыІэгъу фэхъущтыгъэх. Ахэмэ анэмыкІхэуи бзылъфыгъэ Іаджи Исус игъусэхэу Ерусалим къэкІуагъэхэу а чІыпІэм щытыгъэх.\nИсус ихьадэ къэунэм зэрэчІалъхьажьыгъэр\n(Маттэ 27:57-61; Лука 23:50-56; Иуан 19:38-42)\n42Бэрэскэшхо мэфагъ, шэмбэт мафэм ыпэрэ мафэр ары. Пчыхьэшъхьапэ хъугъэти, 43Аримафей къуаджэм щыщ Юсыфыр къэкІуагъ. А Юсыф Тхьэмэтэ Хэсэшхом щыщэу, лъытэныгъэ зифэшъошэ тхьаматэу щытыгъ. Тхьэм и Тетыгъошхо къэсыным паплъэу щытыгъ. Ащ зигъэгушхуи, Пилат ыдэжь кІуи, Исус ихьадэ кІэлъэІугъ. 44Исус зэрэлІагъэр Пилат ыгъэшІэгъуагъ. ДзэлІхэм япащэ къаригъащи еупчІыгъ:\n–Исус бэшІагъа зылІагъэр?\n45Дзэ пащэм Исус зэрэлІагъэр Пилат къызыреІом, Юсыф Исус ихьадэ ыхьыжьынэу фит ышІыгъ. 46Юсыф чэфын къыщэфи, хьадэр къащым къыпихыжьи, чэфыныр рищэкІи, Іошъхьэ цакІэу акъутагъэм къыхашІыкІыгъэ\n15:40 Магдалэ къуаджэр – еплъ Маттэ 27:56.\nкъэунэм чІилъхьажьыгъ. ЕтІанэ къэунэ чІэхьапІэм зы мыжъошхо ІуигъэукІорэягъ. 47Магдалэ къуаджэм щыщ Мерэмрэ Иосый янэ Мерэмрэ Юсыф хьадэр зычІилъхьажьыгъэр алъэгъугъ.\nШэмбэтыр зыблэкІым, Магдалэ къуаджэм щыщ Мерэми, Саломий, Якъубэ* янэ Мерэми къэунэм кІохэу, Исус ихьадэ дагъэ щафэным пае, мэ ІэшІу зыпихырэ щыфэн дагъэхэр ащэфыгъэх. 2Тхьамафэм иапэрэ мафэм* жьы дэдэу, тыгъэр къыкъокІыгъэ къодыеу, къэунэм кІонхэу гъогум техьагъэх.\n3–Къэунэ чІэхьапІэм мыжъошхоу Іулъыр хэт тфыІуигъэукІорэикІына?– зэраІожьыгъ ахэмэ.\n43эплъэхэм, мыжъошхор, ар мыжъошхо ин дэдагъ, ІугъэукІорэикІыгъэу алъэгъугъ. 5Къэунэм зычІахьэхэм, щыгъын фыжьы кІыхьэкІэ фэпагъэу, зы кІалэ горэ джабгъу лъэныкъомкІэ щысэу алъэгъуи, агучІэ изыгъ.\n6–ШъумыгумэкІ,– къариІуагъ ащ ахэмэ. –Назарет щыщ Исусэу къащым раІулІыгъэм шъузэрэлъыхъурэр сэшІэ. Ар мыщ дэжьым щыІэжьэп. Ар лІагъэхэм къахэтэджыкІыжьыгъ! Мары чІыпІэу зычІалъхьажьыгъэр. 7Ау шъо шъукІуи, Петрэрэ адрэ лІыхэу Исус игъогу рыкІохэрэмрэ яшъуІу: «Шъо шъуапэ рапшІэу ар Галилей кІощт. КъызэрэшъуиІуагъэм тетэу ащ дэжьым щышъулъэгъужьыщт».\n8Джащыгъум агучІэ изыгъэти, бзылъфыгъэхэр кІэзэзхэу къэунэм къычІэкІыжьхи, хэхьажьыгъэх. Зыми зи раІуагъэп, сыда пІомэ джащ фэдизэу щынагъэхэти ары.\n16:1 Якъубэ – еплъ 15:40.\n16:2 Тхьамафэм иапэрэ мафэр – тхьаумэфэ мафэр ары.\nИсус Магдалэ къуаджэм щыщ Мерэм зыкъызэрэригъэлъэгъугъэр\n9Тхьамафэм иапэрэ мафэм жьэу Исус лІагъэхэм къызахэтэджыкІыжьым, ыпэ рапшІэу Магдалэ къуаджэм щыщ Мерэм зыкъыригъэлъэгъугъ. А Мерэм ары Исус джынэпцІибл зыхифыгъагъэр. 10Мерэм цІыфхэу Исус игъусэгъагъэхэу, джы шъыгъохэу гъыщтыгъэхэм адэжь кІуи, хъугъэ-шІагъэр ариІуагъ. 11Исус зэрэпсаурэри Мерэм ар зэрилъэгъугъэри зызэхахым, ашІошъ хъугъэп.\nИсус игъогу рыкІохэрэм ащыщхэу нэбгыритІу зыкъызэраригъэлъэгъугъэр\n12ЕтІанэ игъогу рыкІохэрэм ащыщхэу нэбгыритІу губгъомкІэ кІохэзэ, нэмыкІ теплъэ иІэу, Исус зыкъаригъэлъэгъугъ. 13Ахэми агъэзэжьи, адрэ цІыфхэу Исус игъогу рыкІохэрэм къэбарыр араІотэжьыгъ, ау ахэмэ ашІошъ хъугъэп.\nИсус игъогу рыкІохэрэм Іофэу ашІэнэу апшъэ рилъхьагъэр\n(Маттэ 28:16-20; Лука 24:36-49; Иуан 20:19-23; Апостол. 1:6-8)\n14Ащ ыужым игъогу рыкІорэ нэбгырэ пшІыкІузыр шхэхэзэ, Исус зыкъаригъэлъэгъугъ. Ахэмэ яшІошъмыхъуныгъэмрэ ягуркъагъэрэ* апаий, ежьыр лІагъэхэм къахэтэджыкІыжьыгъэу зылъэгъугъэхэм къаІотагъэр ашІошъ зэрэмыхъугъэм паий ягыигъ.\n15–Дунаер зэкІэ къэшъукІухьи,– ариІуагъ Исус ахэмэ, –цІыф пстэуми къэбарышІур* яжъугъэІу. 16Хэти зышІошъ хъоу, зыгорэм зезыгъэумэхъырэр* мыкІодэу Тхьэм къыгъэнэжьыщт, ау хэти зышІошъ мыхъурэр Тхьэм ыгъэ-\n16:14 гуркъагъэр – еплъ 3:5. 16:15 къэбарышІур – еплъ 8:35. 16:16 умэхъыныр – еплъ Маттэ 3:1.\nмысэщт. 17Мы нэшанэхэр шІошъхъуныгъэ зиІэ цІыфхэм ягъусэщтых: Сэ сцІэкІэ цІыфхэм джынапцІэхэр ахафыщтых; амышІэрэ бзэхэмкІэ гущыІэщтых; 18аІэхэмкІи блэхэр къаштэщтых; лІэныгъэ къызхэкІын шъоным ешъохэми, зи къаришІэщтэп; ахэмэ аІэхэр зытыралъхьэрэ сымаджэхэр хъужьыщтых.\n193иусхьан Исус игъогу рыкІохэрэм къызадэгущыІэм ыуж, Тхьэм ар уашъом дищэежьыгъ, Тхьэм иджабгъукІи щысынэу готІысхьагъ. 20Исус игъогу рыкІохэрэр ежьагъэхэу, Тхьэм игущыІэхэр тыдэкІи щагъэІущтыгъэх. Зиусхьаныр адэлажьэу, нэшэнэ гъэшІэгъонышхохэу ежь игущыІэхэм гъусэу афишІэу щытыгъэхэмкІэ а гущыІэхэр ыгъэшъыпкъэжьыщтыгъэх. Амин.